Bergarako errellenoak eta tostoiak – Mantala\nBergarako errellenoak eta tostoiak\nGozogintza — Debagoiena\nBergarako errellenoak eta tostoiak.\nAntzinatik, gozogile bergararrek herriaren izena munduan zabaltzen lagundu dute, errelleno eta tostoi ezagunen bitartez. Diotenez, lehenengo bizkotxo beteak Felipe IV.ari oparitu zizkioten, Bergarara joan zenean. Ez dago jatorriari buruzko adostasunik. Teoria baten arabera, Bergarako Goenkale kaleko komentuko ama frantziskotar klaratarren artisau-lana zen. Beste batzuek diote tropa frantziarrek ekarri zituztela, XIX. mendearen hasieran,eta gero Bergarako gozogileek bertakoen gustura egokitu zituztela.\nGeroago, uda Aretxabaletako bainuetxean ematen zuen Isabel II.a erreginari Bergarako Juan Agirreolearen gozotegiko errellenoak eman zizkioten. Asko gustatuko zitzaizkion erreginari, zeren gozogile bergararrari gozoen bilgarrian «Errege Etxearen hornitzailea» zela jartzeko baimena eman zion.\n2000. urtean, Bergarako Errelleno eta Tostoien Kofradia sortu zuten, gozoki enblematiko horien historia ezagutarazi eta zabaltzeko, errellenoak eta tostoiak txoko guztietara eramateko eta gero eta hobeak egiteko helburuarekin. Ohorezko lehenengo kofradia kideak Larrañaga, Raizabal, Mugika eta Alcelay gozogileak izan ziren, noski, horiek eutsi baitiote gaur egunera arte gozoki horiek egiteari.\nErrellenoak mol arrautzez (gorringo eta azukre irabiatua) betetako bi bizkotxo geruza finez osatzen dira eta almibar sendo batez estaltzen dira. Almibar hori labearen beroaren eraginez gogortu egiten da.\nTostoiak errellenoak egiterakoan soberan geratzen diren zuringoak baliatuz sortzen dira. Zuringo horiei azukrea bota eta nahastu egiten dira, mordotan banatu, almendra xehatuz estali eta labean erretzen.\n5.- Osagaiak eta prestaketa:\nErrellenoek arrautzak, irina, azukrea eta lurrina eramaten dute. Eta, tostoiak, arrautza zuringoz, azukrez, irinaz eta fruitu lehorrez osatzen dira.\nAna María Calerak La cocina vasca liburuan emandako errezetaren arabera, errellenoak egiteko sei arrautza irabiatu behar dira, 250 gramo azukrerekin batera, eltze batean. Eltzea suan jarri behar da, belztu eta gehiago altxatzeko , baina su txikian. Gero, 250 g irin gehitzen zaizkio eta dena nahastu behar da, egurrezko espatula batekin. Sartu nahasketa aho laua eta zabala daukan mahuka batean. Labeko erretilua paper sendoz estali, gurinez igurtzi eta gainean tira luzeak jarri. Gainean, azukrea bota. Labean sartu. Egiten den bitartean, errellenoa honela prestatu: almibarra prestatu, 250 gramo azukrerekin eta baso bat urekin. Bestetik, 12 gorringo irabiatu eta almibarra pixkanaka bota, etengabe irabiatuz. Hozten utzi. Bainurako, almibarra egin, izpi gogor puntuan. Honela: eltze batean, 250 gramo azukre jarri eta baso bat ur eta bizpahiru ozpin tanta bota. Egindako dagoenean, egurrezko koilare batekin irabiatu, eltzea zeharka jarrita. Zuritzen hasten denean, egindako dagoela esan nahi du. Bizkotxoak labetik atera, hozten utzi, erditik zatitu eta errellenoa jarri. Almibarraz busti eta, ondo lehor dadin, labean su txikian sartu, 15 bat minutuz.\nLehen, tostoiak gorringo gozokietan espezializatutako gozotegi guztietan egiten zituzten; gaur egun, bergararrek jarraitzen dute ohitura honekin.\nBergarako Larrañaga, Raizabal, Mugika, Alcelay eta Goxo Toki gozotegietan egiten dituzte.\nGaur egungo gozogile belaunaldiak, Nicolás Larrañaga dekanoa buru dela, harrotasuna eragiten dion postre hau betiko maitasunarekin prestatzen jarraitzen du.\nHistoria de la confitería y repostería vasca, José María Gorrotxategi Pikasarri. Sendoa arg., 1987\nLa Cocina Vasca, Ana María Calera. La Gran Enciclopedia Vasca argitaletxea. 1978.\nAntxon Agirre Sorondo. Diario Vascon argitaratutako artikulua.\nFelipe II.a mantekadoak\nMalba zuri gozokiak


Antzuola sailkapeneko bigarrena da - Antzuola - Goiena.eus\nAntzuola sailkapeneko bigarrena da\nArantzazu Ezkibel Galdos 2010-11-11 12:49\nDenboraldi hasiera "oso ona" egiten dabil Antzuolako erregional preferente mailako taldea. Dagoeneko bederatzi partidu jokatu dituzte, eta horietatik sei irabazi dituzte. Hala, sailkapeneko bigarren postuan jarri dira antzuolarrak, Zestoa liderrarengandik puntu bakarrera.\nJuanina Garai entrenatzaileak argi du jokalarien ilusioan dagoela emaitzaren gakoa: "Jokalariek ilusio handia dute; eta egiten dutena eurengatik egiten dute. Hori da taldearen gakoa".\nOrain unerik onenean daudela argi dauka Garaik, eta horrela jarraitzea eskatzen du.\nMaiatzean amaituko da liga\nGaraik argi dauka euren asmoa partiduz partidu joatea dela. "Liga maiatz erdialdean bukatzen da eta oraindik ez gara Gabonetara iritsi", gaineratu du Garaik. Liga amaitu bitartean beste hogei bat partidu jokatu behar dituztela dio Garaik, eta partidu guztietan gogotsu irtengo direla.\nEtxeko partiduak dira garrantzitsuak, Garairen ustetan: "Horiek dira irabazi beharrekoak". Antzuolaren estrategia jokatzea dela gaineratu du Garaik. Bestalde, jokalariek egiten duten horretan sinesten dutela dio, eta defentsan ondo dabiltzala.\nZapatuan, 16:00etan, Eztalan\nAntzuolak zapatuan jokatuko du, Euskaldunaren aurka, Eztalan. "Preferente mailatik jaitsi den taldea da, eta orain arte kaskar samar dabil", azaldu du Garaik.\nEntrenatzaileak agindu die jokalariei jarraian hiru partidu irabaziz gero afari bat irabaziko dutela: dagoeneko bi afari zor die entrenatzaileak jokalariei. Eta hasi besterik ez dira egin.


Krisi ekonomikoa gorabehera, espainiarren %74k laguntza ematen dio garapenari | Consumer\nKrisi ekonomikoa gorabehera, espainiarren %74k laguntza ematen dio garapenari\nHerrialde aberatsen eta pobreen arteko pobrezia eta desberdintasuna dira munduko arazo "garrantzitsuenak"\nEspainiarren %74k Espainiak garapenerako ematen duen laguntza babesten du, egoera ekonomiko orokorra gorabehera, eta talde horretatik, %86k uste du arlo horretan egiten den inbertsioak “neurrizkoa edo handia” izan behar lukeela, UNICEF Españak eta Bill Fundazioak eta Melinda Gatesek egindako inkesta baten arabera. Halaber, azterlanak adierazten du helduen %51k uste duela Espainiak %0,7aren nazioarteko helburua lortzen saiatu beharko lukeela, eta 18 eta 24 urte bitarteko gazteek nahi dutela gehien laguntza handitzea.\nGastu publikoko zein kontu-saili eman behar lioketen lehentasuna doikuntzetan, inkestatutakoen %44k aukeratu zuen nazioarteko lankidetza. %57k uste du gosea murriztea izan beharko litzatekeela lehentasun nagusia; hezkuntzak eta osasunak, berriz, lehentasun hauek dituzte.\nInkestatutakoen% 32k uste du Afrikako erdialdeko eta hegoaldeko herrialdeek jaso behar dutela laguntzaren zatirik handiena. Afrika erdialdeko eta hegoaldeko herrialdeek Saharaz hegoaldeko Afrikako 40 herrialde baino gehiago hartzen dituzte, non bost urtetik beherako lau milioi haur hiltzen baitira urtero saihestezinak diren arrazoiengatik. Espainiarren %16k uste du Latinoamerikako herrialdeek jaso behar dutela laguntzaren zatirik handiena, eta %12k Afrikako iparraldeko herrialdeek jaso behar dutela.\nEspainiako biztanleen %55ek uste du BPGaren %0,46 bideratzea (Espainiak laguntza-mota horri eskainitako ehunekorik handiena) “oso gutxi” edo “soilik zentzuzkoa” dela. 24 urte bitarteko gazteak dira laguntza gehien nahi dutenak.\nBestalde, herrialde aberatsen eta pobreen arteko pobrezia eta desberdintasuna dira munduko arazo “garrantzitsuenak”, eta, ondoren, gerra, garapen-bidean dauden herrialdeetako lanik eza eta klima-aldaketa.\n“Espainiako gizarteak eskuzabaltasun izugarria erakusten du munduko pobreenak direnean”, adierazi du Paloma Escuderok, UNICEF Españako zuzendari exekutiboak. “Pozgarria da ikustea, Espainiak egoera zaila duen arren, gizarteak konpromisoa duela munduan muturreko pobrezian bizi diren pertsonekin”. Bestalde, Joe Cerrell Bill eta Melinda Gates Fundazioaren Europako bulegoko zuzendariak esan zuen “espainiarrek arrazoi asko dituztela harro egoteko”. “Espainiatik datozen garapen-inbertsioek milioika bizitza salbatzen laguntzen dute gaixotasunen tratamenduaren eta prebentzioaren bidez, eta pertsonei laguntzen diete beraiek eta beren familiek pobreziatik beren kabuz atera ahal izan dezaten”, nabarmendu zuen.\nYouGov nazioarteko aholkularitza-enpresak egin zuen inkesta, Espainiako biztanleek nazioarteko laguntzari buruz duten iritzia aztertzeko. Inkesta Estatuan egin da, eta 2.053 pertsona helduk inkesta egin zuten urtarrilaren 26tik otsailaren 1era bitartean.\ndesberdintasun enplegua hambre-eu lankidetza pobreza-eu


Eskola Hiztun Bila jardunaldietan azaldu dute Guraso Eusleen esperientzia - Galtzaundi Euskara Taldea\nEskola Hiztun Bila jardunaldietan azaldu dute Guraso Eusleen esperientzia\nEskola Hiztun Bila jardunaldiaren 22. edizioa egin da aste honetan, Gasteizko Europa jauregian, “Normalkuntza proiektua garatzeko gako diren zenbait esparru” lelopean. Bi egunetan, asteartean eta asteazkenean, ikastetxeetan hizkuntza normalizazioaren arloan lanean ari diren 400 teknikari eta profesional inguruk eztabaidarako eta hausnarketarako gunea eta esperientziak elkarrekin partekatzeko aukera izango dute. Bertan izan dira Tolosako Herrikide eta Samaniego ikastetxeetako irakasle Joseba Antxustegietxarte eta Silvia Mateo pasa den ikasturtean garatutako Guraso Eusleen esperientzia azaltzen.\nEskola Hiztun Bila jardunaldiak, ikastetxeetako hizkuntza normalkuntzako Ulibarri programaren jardunaldiak dira. Urtero egiten dira eta bere helburua Ulibarritarren formazioa eta esperientzien trukaketa ahalbideratzea da. Eskola Hiztun Bila jardunaldiak ikastetxeetako hizkuntza normalkuntzako 400 teknikari bildu ditu Gasteizen.\nAltsasuko Nafarroa Oinezera autobusez Tolosaldetik\nAhoz Aho saioan izan gara Euskaraldiari buruz hitz egiten


Manual de organización de la escuel... by Jesus Sanchez Molina 64445 views\nEscuela primaria by Tecnología Educat... 119371 views\n1. TUTORiA B02 berritzegunea Haur eta Lehen Hezkuntza Noviembre 2007\n2. TUTORIA kontzeptua

Tutorearen funtzioak burutzea beste gainontzeko irakasle, familia eta ikasleekin bilduz , banaka edota taldeka, ikastaldearen zein ikasle bakoitzaren jarduera akademikoa pertsonala eta soziala hobetzeko asmoz.

Hausnarketa, akzio eta ebaluazio prozesua da.

\n3. A lderdi nabarmenenak

Prozesu jarraia da, ez zeozer puntuala.

Era aktibo eta dinamikoan burututa

Sistematikoki planifikatua dena

Ikasketa prozesua dakarrena .

Hezkuntza eragile guztien elkarkidetza behar du.

\n4. TUTORIA

Eskolako curriculuma bere garapenerako markoa izan behar du.

Interdisziplinarra da

Auto-orientazioa bultzatu behar du

\n5. TUTORIA

Haur eta Lehen hezkuntzako funtzio garrantzitsuenak dira:

*umearen integrazioa gelakide taldean,

* bere hasierako eskolaratze egokitzapena,

* ikasketa arazoak aurreikustea, eta

* eskola eta familiaren arteko lotura sortzea

\n6. Gure curriculuma Euskal Autonomia Erkidegoan

Tutoretza eta Orientazio arloa (23. artikulua)

Tutoretza plana egiteko orientabideak

Asteroko ordutegia

\n7. SARRERA

Hezkuntza-orientabidea etengabeko laguntza-prozesu sistematikoa da

Helburua: oinarrizko konpetentziak eskuratzen laguntzea

Tutoretza-plana da ikasleen eskolatze-aldi osoan orientazio eta jarraipen ekintza guztiak antolatzeko egitura

\n8. PRESTAKETA

Tutore-taldeari dagokio

Orientatzaileak, aholkulariak eta/edo etaparen koordinatzaileak aholkatuta.

\n9. EDUKIAK

Garapen pertsonala

Besteekiko harremanak

Ikasketa-prozesuak

Lanbide-orientazioa

\n10. TUTOREETZA PLANAREN ATALAK

Lortu nahi diren helburuak gaitasunak, eta edukiak.

Eremu bakoitzean tutoreari dagozkion ekintzak: ikasleei, irakasle-taldeari, familiei

Ekintza horien plangintza, ikasturtean zehar.

Plana bera ebaluatzeko irizpideak.

\n11. KONPETENTZIAK

8 KONPETENTZI

Tutoretzak konpetentzien garapena landuko du hezkuntza komunitateko eragile guztiekin elkarkidetzan.

\n12. NABARMENTZEN DIREN KONPETENTZIAK

Ikasten ikasteko gaitasuna

Norberaren autonomiarako eta ekimenerako gaitasuna

Gizarte- eta hiritar-gaitasunaren garapenarena

\n13. ESKU-HARTZE EREMUAK

1.- Zuzenean ikasleekin garatu beharreko ekintzak, bai taldean, bai banaka ere.

2.- Irakasleekin banaka eta gelako irakasle-taldearen parte gisa garatu beharreko ekintzak.

3.- Ikasleen familiekin garatutako ekintzak

\n14. TUTOREAREN ZEREGINAK Ikasleei lotuta

Ikastetxean eta lagun-taldean ondo integratzen laguntzea, eta ikastetxeko jardueretan parte har dezatela bultzatzea.

Unerik larrienetan ikasleei aholkuak ematea: ikastetxe berrian sartzean, hezkuntza-ziklo edo etapa aldatzean, hautazko ikasgaiak aukeratzean, lan-mundura igarotzean...

Ikasketei begira eta lanbide arloan informazioa eskuratzea erraztu eta erabakiak hartzeko ikaskuntza egoerak sortaraztea ikasleen auto-orientazioa bultzatuz.

\n15. TUTOREAREN ZEREGINAK Ikasleei lotuta

Ikasleen ikasketa-prozesuen jarraipen orokorra egitea, hezkuntza-erantzun eta/edo laguntza egokiak emateko.

Ikasleen eskaerak, kezkak, kexak... bideratzea, eta, taldeko ordezkariarekin eta ordezkariordearekin lankidetzan, gainerako irakasleen eta zuzendaritza-taldearen aurrean bitartekotza egitea, sortzen diren gaietan.

\n16. 2.- Ikasle-taldearen irakasleei lotuta

Bere taldeko irakasle-taldea koordinatzea, bai programazioan, bai ebaluazioan, bai irakaskuntza- eta ikaskuntza-prozesuko banakako egoeren eta egoera orokorren azterketan. Tutoreek hiru bilera egin beharko dituzte gutxienez ikasturteko, bere taldeko irakasleekin, ebaluazio-saioetatik kanpora. Tutoreak bilera horien berri eman beharko dio ikasketa buruari, eta berak egingo du bilera horietarako deia.

Tutoretza-plana jakinaraztea, adostea eta garatzea, planetik sortzen diren jardueretan esku hartzera eta elkarlanean aritzera bultzatuz.

Ikasleen ezaugarriei buruzko informazioa ematea maila horretako irakasleei, eta programazioan, ebaluazioan eta hezkuntza-harremanean duten inplikazioa jakinaraztea.

\n17. Ikasle-taldearen irakasleei lotuta

Bere taldeko ikasleen ebaluazio-prozesua koordinatzea, eta ebaluazio-prozesua egiteko saioak antolatzea eta saioen buru izatea.

Curriculumaren egokitzapenetan laguntzea: curriculum-egokitzapenak, hezkuntzan berariaz esku hartzeko proiektuak, curriculum-aniztasuneko programak, premia bereziak dituzten ikasleentzako errefortzu-jarduerak eta haien hezkuntzan esku hartzeko jarduerak.

Ikasleen ikasketa-zailtasun orokorrenei erantzutea, eta, ahal izanez gero, aurre hartzea, programazioari beharrezko egokitzapenak eginez, eta banakako hezkuntza-premiei ere erantzutea, horrela, beharra ikusiz gero, curriculum-egokitzapena egiteko.

\n18. Ikasle-taldearen irakasleei lotuta

.

Ikasleen ebaluazio-prozesua koordinatzea, eta, irakasle-taldearen aholkularitzarekin, eskola-orientazioko banakako txostena egitea, familiak jakinaren gainean jartzeko eta ikasleak orientatzeko. (Txosten hori behin egingo da gutxienez Lehen Hezkuntza amaitzean, bai eta aparteko egoerak gertatzean ere; besteak beste, zikloa edo maila ez gainditzean.

\n19. Ikasle-taldearen irakasleei lotuta

Txosten horiek guztiak isilpekoak izango dira. Lehen Hezkuntza bukatzean egingo den banakako txostenak alderdi hauek erakutsiko ditu, gutxienez ikasketak eskuratzeko maila —batez ere, ikasle bakoitzaren hezkuntza-aurrerapenean eragin handiena dutenak eskuratzeko maila— eta banakako arreta bermatzeko garrantzitsutzat hartzen diren gainerako alderdiak ere). 23. artikulua, Oinarrizko Hezkuntzako Curriculumaren Dekretua.

\n20. Ikasle-taldearen irakasleei lotuta

Derrigorrezko Bigarren Hezkuntzan, tutoreak eskola-orientazioko banakako txostena egingo du, irakasle-taldearen aholkularitzarekin, aukeren hautaketan familiei informazioa emateko eta ikasleei orientatzeko. (Txosten hori behin egingo da gutxienez etapa amaitzean, bai eta aparteko egoerak gertatzean ere; besteak beste, maila ez gainditzean. Txosten horiek guztiak isilpekoak izango dira. Derrigorrezko Bigarren Hezkuntza edo Lanbide Prestakuntzako Hastapeneko Programa amaitzean, txostenak orientazioa eman beharko dio ikasleari, ikasketa- eta lanbide-arloan izango duen etorkizunari buruz). 23. artikulua,

\n21. Ikasle-taldearen irakasleei lotuta

Irakasgaien estatistikak eta ikasketa buruak eskatzen dituen datu guztiak betetzea, bai eta tutoretza-lanetik sortutako ikasleen ikasketa-agiriak ere.

\n22. 3.- Familiei eta/edo legezko tutoreei eta beste gizarte-eragile batzuei lotuak :

Ikastetxearen eta hezkuntza-etaparen berri ematea gurasoei eta/edo legezko tutoreei.

Banakako hezkuntza-prozesuaren jakinaren gainean jartzea, eta lankidetza eskatzea.

Familiak eman dezakeen informazioa jasotzea, ikaslea eta haren familia-testuingurua hobeto ezagutzeko.

Gurasoei aholkularitza ematea; besteak beste, alderdi hauetan: ikasketa- eta portaera-arazoen konponketan, ikasketen antolaketan eta plangintzan, eta ikasketa- eta lanbide-arloko erabakiak hartzeko garaian.

\n23. Familiei eta/edo legezko tutoreei eta beste gizarte-eragile batzuei lotuak :

Seme-alabak irakaskuntza-jardueretara azaltzen diren eta jardueretan parte hartzen duten jakinaraztea ikasleen gurasoei eta legezko tutoreei, eta haren hezkuntza-prozesuaren berri ematea.

Eskola-jarduerekin lotutako gai guztiei buruzko informazioa ematea ikasleei, haren gurasoei eta/edo legezko tutoreei, haiek irakasleengana edo ikastetxeko aginte-organoetara jotzeko duten eskubidearen kalterik gabe. Tutorearen asteroko bisitaren ordutegia jakinarazi beharko die ikastetxeak familiei.

Familien parte hartzea bultzatzea ikastetxean.

\n24. TUTORETZA-PLANAREN JARRAIPENA ETA EBALUAZIOA

Ikasturtean, maila bakoitzeko tutore-taldeak tutoretza-planaren garapenaren jarraipena egingo du.

Ikasturtea amaitzean, tutoretza-planaren ebaluazioa egingo dute, eta baita planaren garapenari buruzko amaierako memoria ere. Memorian idatziko dute tutoreek, ikasleek eta lankide diren beste eragileek egindako behaketen laburpena, ondo atera diren alderdiak, sortutako zailtasunak eta aldatu beharko diren alderdiak.

\n25. TUTORETZA-PLANAREN JARRAIPENA ETA EBALUAZIOA

Ebaluaketatik jasotako ondorioak, planari aldaketak edo hobekuntzak egiteko kontutan hartuko dira.

IRIZPIDEAK:

Zer gaitasun-maila eskuratu duten, ezarritako ebaluazio-irizpideen arabera.

Edukien garrantzia

Jardueren egokitasuna, gaitasunak eskuratzeko

Hiru jarduera-eremuetan aurrera eramandako ekintzen egokitasuna

Ikasle-taldearen eta familien parte hartzea

\n26. LEHEN HEZKUNTZAKO 1. ZIKLOAN Garatzeko konpetentziak

1- Gelako bizitzan parte hartzea, jardueretan eta gelako funtzionamenduari buruzko erabakietan esku hartzea, bizikidetza-arauak errespetatzea, arduraz, errespetuz eta jarrera kritikoz jokatzeko.

2- Inguruko pertsonekin harremanetan jartzea, eta pertsona horiei laguntzea, entzutea eta haiekin komunikatzea, besteak aintzat har ditzan, eta besteekin jolasteko, ondo pasatzeko eta lan egiteko gai izan dadin.

3- Bidegabekeria- edo indarkeria-egoerez jabetzea, aniztasuna onartzea eta errespetatzea, justizia-, berdintasun-, bake- eta elkartasun-balioekin bat etor dadin bere portaera, kultura arteko gizartean.

\n27.

4- Jarrera irekiarekin hausnartzea eskola-jarduerak egiteko duen moduari eta egiten duen ahaleginari buruz, ikasleak bere eskola-errendimendua ebalua dezan eta behar duen laguntza onar dezan, eta, horrela, ondo egindako lana aintzat har dezan.

5- Bere buruaren ezagutza aztertzea, autoestimu egokia garatzeko eta segurtasunez aurre egiteko egoera berriei.

6- Irizpideak erabiliz aztertzea eguneroko bizitzako esperientziak eta gatazka-egoerak, eta aukerak baloratzea, erabakiak autonomiaz eta errespetuz hartu ahal izateko.

\n28. EDUKI-MULTZOAK

1. EDUKI MULTZOA: Garapen pertsonala

GAIAK:

Autoestimua

Sentimenduak eta emozioak

Norberaren nortasuna

Ahalmenak sustatzea

MATERIALEN ZERRENDA

\n29. EDUKI-MULTZOAK

2. EDUKI MULTZOA: Besteekiko harremanak

GAIAK:

Taldea

Besteekiko harremanak

Gizarte trebetasunak

Gatazka

MATERIALEN ZERRENDA

\n30. EDUKI-MULTZOAK

3. EDUKI MULTZOA: Ikaskuntza-prozesuak

GAIAK:

Ikasketen antolaketa eta plangintza

Motibazioa, ahalegina eta errendimendua

Alor desberdinetan pentsatzen irakasteko estrategiak.

MATERIALEN ZERRENDA

\n31. EDUKI-MULTZOAK

4. EDUKI MULTZOA: Lanbide-orientazioa

GAIAK:

Erabakiak hartzea

Lanarekin lotutako balioak

Helburuak eta horiek lortzeko bideak

Bakoitzak etorkizunean izango duen proiekzioa

MATERIALEN ZERRENDA

\n32. KONPETENTZIAK ETA EBALUAZIO-IRIZPIDEAK

1.- Nork bere buruaren ezagutza aztertzea, autoestimu egokia garatzeko

eta egoera berriei segurtasunez aurre egiteko.

Ezaugarri pertsonalak errealismoz azaltzen ditu

Pertsona bezala hazteko gainerakoen laguntzak duen garrantzia aitortzen du

Helburu dituen xedeak lortzeko ilusioa eta ahalegina egiteko nahia agertzeko ditu

Egoera berriei aurre egiten die

Bere iritziak autonomiaz adierazten ditu, eta, aldi berean, malgutasunez jokatzen du

Dituen kezkak adierazten ditu

Bere sentimenduak eta emozioak agertzen ditu

Bere ikaskideekin berdintasunezko harremanak izaten ditu, eta ez du ez besteen gainetik ez besteen mendean jokatzen

\n33. KONPETENTZIAK ETA EBALUAZIO-IRIZPIDEAK

2.- Eguneroko bizitzan gertatzen diren esperientziak eta gatazka-egoerak irizpideei jarraiki aztertzea, eta, horrez

gain, erabakiak autonomiaz eta errespetuz hartzeko dauden aukerak baloratzea.

Eguneroko bizitzako gatazka-egoerak identifikatzen ditu

Ikasgelan sortzen diren gatazka-egoeretan, jarrera

pertsonala hartzen du

Unean uneko gizarte-gertakariei eta -arazoei

dagokienez, bere iritzia ematen du

Eguneroko bizitzan, pertsonen artean gertatzen diren

arazoak pertsonalki eta era autonomoan konpontzen ditu

Zerbaitekin ados ez dagoenean, ikaskideekin horri buruz

hitz egin nahi izaten du

\n34. PLANAREN ANTOLAMENDUA

1 .-Tutorearen hautaketa

2.- Ikasturtearen zehar landu beharreko helburuak finkatu.

3.- Ekintzak zerrendatu, mailaka, adinaren arabera.

4.- 3-4 gaiak aukeratu hiruhilabeteko

5 – Fitxen, plantilen bitartez ebaluatu.

6.- UTP-a irekia izan behar da, moldagarria, ikastetxearen ikasleriaren araberakoa.

\n35. ERABILITAKO ITURRIA\n36. Ondarroako gaur egungo ekintzak

Nahiko 3-4

Nahiko 5-6

Elkarbizitza proiektua

Ikasketa Komunitateak: Gelako ordezkarien bilerak, talde interaktiboak, …

Denak kontutan hartu beharrekoak, hustargarriak

Bego Mentxaka- B10 Gernika

\nIrakurketa eta idazketarako tresna: Kinestemak\nTertulia dialogikoak zientzia arloan


Wordpress erabiltzea 3 arrazoi. Ideia ona da Sormenak linean\n3 WordPress erabiltzea ideia ona den arrazoiak\nJose Angel | | Web diseinua, Wordpress\nWordPress erabiltzea gero eta ohikoagoa da egunero, Sinistu edo ez. Nahiz eta, hasten garen guztiok, webgune profesionalena nahi dugun. Horretarako, modu bakarra dagoela uste dugu: web diseinatzailea. Badakigu aukera hau garestia dela eta denek ezin dutela ordaindu. Gure webgunera dedikatutako enpresa, zero eta ondorengo mantentze lanak egiten. Kasu honetan honen ideia negatiboa duen edozein eduki kudeatzailerengana jotzea aukeratzen dugu. Baina WordPress oso tresna indartsua da.\nWordPress da gehien erabiltzen den blog tresna. Baina bertan geratzetik urrun, WordPress erabiltzeak edozein motatako negozioa konpon dezake. Izan denda, Creativos Online bezalako egunkari digitala edo Netflix bezalako 'etxeko antzerkia'. Artikulu honetan hiru arrazoi emango ditugu WordPress erabiltzea ideia ona izan dadin.\n1 Egin behar duzuna\n2 Hasteko dirua aurreztea ezinbestekoa da\n3 Googlerentzat ona da?\nWordPress komunitatea izugarria da eta horregatik jende askoren interesa piztu du arlo desberdinetatik. Bezero berrien ideia berriekin, garatzaileek WordPress ustekabeko moduen aukerak zabaltzen ari ziren. Pertsonalizazio infinitu hau da WordPress hain nagusi izateko arrazoi nagusietako bat- Ezaugarri gehigarri batzuk gehituz, behar duzun edozein gune sor dezakezu. WordPress erraldoiarekin zure zeregina bete ezin izatearen kasuan, ziur asko erabiltzaileak sortutako komunitateek gomendatutako pluginak aurkituko dituzu. Gehigarri hauek zure instalazioan funtzioaren erabilera osagarria duten funtzio osagarriak aktibatzen dituzte.\nForoa edo zure sare soziala sor dezakezu. Aldaketa txiki batekin, zure webgunea elebiduna izan daiteke. WordPress gertaeren sarreren sistemaren plugin batek zure ekitaldirako sarrerak saltzea oso erraza izango da. Benetan ez dago mugarik pazientzia apur batekin lor dezakezunerako., google bilaketa onak eta plugin egokia.\nHasteko dirua aurreztea ezinbestekoa da\nHasieran aipatu dugun moduan, nonbaitetik hasi nahi baduzu baina diru asko xahutu ezin baduzu, WordPress erabiltzea guztiz gomendagarria da. Ez da soilik WordPress guztiz doakoa izatea, kode irekia ere bada. Zer esan nahi du horrek zuretzat? Gero eta hedatuago dagoen komunitatea beti horretan lanean ari dela esan nahi du. WordPress-en kudeaketatik kanpoko jendeak bere ezagutza eta garapena modu altruistan zabaltzen ditu. Horregatik bertsio berriak, eguneratzeak, konponketak eta gehigarriak beti daude eskuragarri. Interfaze oso sinplea eta intuitiboa. Zutabe bateko atal desberdinetan bereizita, horietako bakoitzean zein funtzio bete ditzakezun adierazten duen izenarekin.\nOinarrizko gune bat sortzeko ez da esperientzia edo ezagutza behar, eta ia ez du astirik. Proiektu zehatzagoa eta serioagoa baduzu buruan, ez da arazoa ere, baina ezagutza apur bat gehiago izan beharko zenuke. Erabilera guztietarako milaka (milioika ez badira) gai libreak daude eskuragarri buruan duzu, eta kopurua etengabe hazten ari da.\nWeb-ean wordpress-ekin egiten dituzun funtzionalitate batzuk ez badira inplementatzen eta programatzeko adina ezagutza ez baduzu, doako edo ordaindutako pluginak instalatu ditzakezu erraz lortzeko. Are gehiago, beti dago serie bat ezinbesteko pluginak WordPress-entzat laguntza handia izango da zure webgunea edo bloga sortzen hasten zarenean.\nHorri esker, YouTubeko tutorial ugari daude eskuragarri. Doako pluginekin zure webgunea egiteak diru asko aurrez dezake.\nGooglerentzat ona da?\nEzagutzen ez diren abantailetako batbaina oso garrantzitsua da WordPressek beste plataforma batzuetan duen da Google-n hobeto kokatzen dela. Sailkapen ona funtsezkoa da, eta negozio konplexua denez, edozein laguntza ongi etorria da. Logikoa da gure denbora eta dirua inbertitzen badugu nahi izatea, jendearen erakarpen ona izan dezan. Beraz, gure ahalegin guztia errentagarri bihur dezakegu. Lehenik eta behin, WordPress-ek bilatzaileek irakurtzeko eta sailkatzeko erraza izan dadin idatzi zen. kode soil bati esker. Bigarrenik, erabilera erraztasunarekin, WordPress erabiltzea errazagoa da etengabe eguneratzea.\nOso arrazoi sinple hauekin, argi dago WordPress erabiltzeak askoren lana errazten duela. Zure negoziorako izan ditzakeen gaitasunak zalantzan jartzen badituzu ere, begiratu blog sareko estatistikak Blogeko albisteak, WordPress-ekin egina.\nArtikuluaren bide osoa: Sormena linean » Web diseinua » 3 WordPress erabiltzea ideia ona den arrazoiak\nAnimalia bikainen akuarela-paketetan eskaintza handia - aurreztu% 68 arte


Asteon zientzia begi-bistan #392 - Zientzia Kaiera\nIberiar penintsulako hainbat aztarnategitan legatz arrasoak jaso dituzte, horien azterketa zabala egiteko. Aztarnategi horietako sei Erdi Aroko aztarnategi arabarrak dira. Azterketa honen helburua arrantzaren eta merkataritzaren historian sakontzea zen, eta Fish and Fisheries aldizkarian argitaratutako artikuluan azaldu dutenez, uste zena baino mende bat lehenago gertatu zen arrantza handiaren berragerpena. Bestalde, ezusteko beste ondorio bat ere jaso dute ikerketan. Izan ere, ikusi ahal izan dute oraingo arrainen tamaina askoz txikiagoa dela. Batez bestean, 10-15 zentimetro arteko aldeak aurkitu dituzte lehengo eta oraingo espezie bereko arrainen artean. Alea aldizkarian irakur daiteke: Legatz hezurrek esateko dutena.\nMorfogenesia organismo batek etorkizunean izango duen eta enbrioian ematen den formaren sorrera- eta garapen-prozesuari deritzo. Prozesu honen ikerketarekin erlazionatuta, 1952 urtean Alan Turing matematikariak biologia matematikoaren arloa aztoratu zuen, The Chemical Basis of Morphogenesis artikuluaren argitalpenarekin. Turingek artikulu horretan biologiarekin zein kimikarekin erlazionatuta dagoen morfogenesiaren mekanismoa ikertu zuen, landareetan zein animalien ilajeetan agertzen diren patroiak aztertu nahian. Zientzia Kaieran irakur daitekeen “Alan Turing, morfogenesiaren oinarriak matematikarekin azaltzen” artikuluan, Turingen matematikako tresnak eta ideiak zehaztasun eta sakontasun gehiagorekin ulertzera gonbidatzen gaituzte.\nOlalla Prado Novoa doktoretza-ondorengoa egiten ari da, eta giza eboluzioa da bere intereseko gaia, bereziki, emakumeen ikuspegitik. AEBn egin duen egonaldi batean egun osoko gastu metabolikoa ezagutzeko metodo ez inbaditzaile bat ezagutu du. Azaldu duenez, ura deuterio eta oxigeno-isotopoekin markatu, eta, boluntarioak ur hori edan ondoren, gernuan zein kantitatetan azaltzen diren neurtuta, jakin daiteke zein izan den pertsona horren gastu metabolikoa. Teknika hau erabiliz, bere helburua da ulertzea talde bateko kideen arteko harremanak, eta ingurunearekin zuten elkarrekintza, eboluzioaren zehar. Datu guztiak Zientzia Kaieran.\nEspainiar estatuan, basurdeak arazo bilakatu dira zenbait tokitan beren ugaritasunagatik, eta ehizaren bidez egiten da populazio hauen kontrola. Alabaina, ehizak batzuetan guztiz legezkoak ez diren jokabideak hartzen ditu barne. Kordobako Unibertsitateko ikerketa-talde batek Espainiako hego-mendebaldeko ehiza-barruti ezberdinetan egin du azterketa. 75 basurderen ileak ikertu dituzte beren bizitzan zehar izan zuten dieta berreraikitzeko. Honela, ikusi ahal izan dute, basurdeen dietetan oinarrituta, ehiza-barruti horietako batzuetan basurdeak elikadura osagarria izaten dutela, eta beste batzuetan, berriz, gatibu hazitako basurdeak askatu izan dituztela ehiza garaian. Azalpenak Zientzia Kaieran: Azpijokoak basurdearen ehizan.\nAitziber Agirrek Elhuyar aldizkarian azaldu duenez, herpesbirus latentea nola berraktibatzen den argitu dute. Julius Maximilians Unibertsitateko (Alemania) ikertzaile-talde batek lortu du emaitza. Birusaren mikroRNA bat da berraktibazioa eragiten duena. Honekin, orain arte ezezaguna zen mekanismo biriko berri bat aurkitu dute. MikroRNA horrek miR-aU14 du izena, eta birusaren erreplikazioan parte hartzen du berez, baina egoera latentetik ateratzen ere laguntzen duela ikusi dute. Oraindik ez dute birusaren berraktibazio-mekanismoa guztiz xehetu, baina ikertzen jarraituko dutela adierazi dute.\nAzken 15 urteetan Afrikako biodibertsitatea ikertu dituzten egitasmoen % 70 ez dituzte afrikar ikertzaileek gidatu. Batez ere, Estatu Batuetako, Txinako eta Europako ikertzaileak ibili dira lan horretan. Honek arazo bat ekarri du. Izan ere, ez dira geratzen Afrikan genomikako eta bioinformatikako analisiak egiteko eskarmentua eta baliabideak. Horregatik, 109 afrikar ikertzailek eta 22 afrikar erakundek martxan jarri dute “The African BioGenome project” egitasmoa. Egitasmo honen bidez, 105.000 afrikar espezie sekuentziatu nahi dituzte. Informazio horri esker, besteak beste, Afrikako biodibertsitatearen kontserbazioaren egoera jakingo da eta elikagai-sistema iraunkorrak garatuko dira. Datuak Zientzia Kaieran: Afrika, bere gene-beharrei heltzen.\nEkonomia justuagoa lortzeko, basoak zabaltzeko eskatu du FAOk. Seulen, Hego Korean, egiten ari diren basoei buruzko kongresuan egin du eskakizuna, “Munduko basoen egoera 2022an” izeneko azterlanean. Honen helburu nagusiak mende amaierarako planeta osasungarriago bat izatea eta tokiko ekonomia sendotzea dira. Hauek lortzeko, aholku orokor batzuk zerrendatu dituzte, besteak beste, oihanak sendatzea, hedatu eta zaintzea, munduan hazten ari den eskaerari erantzuteko basogintzaren sektorea sustatzea edo isuriak gutxitzea.\nEzaguna da kolesterola maila altuegietan izateak osasun arazoak ekar ditzakeela. Alabaina, kolesterolaren funtzioak ezezagunak dira gizartean, eta ez da beti argi izaten zer neurritatik gora den arriskutsua. Hau argitzeko asmoz, Jakes Goikoetxeak molekula honen ezaugarri orokorrak azaldu ditu Berrian: zer den, zer egiten duen gure gorputzean, zenbat mota dauden… Honetaz aparte, azaldu du osasun arazoei dagokiela, LDL edo kolesterol txarra aintzat hartu behar dela batez ere. Arrisku faktorerik ez badugu, LDL kolesterolak dezilitroko 130 miligramotik behera egon beharko luke, eta arriskurik bagenu, dezilitroko 100 miligramo baino gutxiago. Azalpenak Berrian: Kolesterola, ezagun arrotza.\nOsasunaren Munduko Erakundeak adierazi duenez, obesitateak epidemia-izaera hartu du Europan. Bere azken txostenean kontinente zaharreko datuak argitaratu ditu, eta azaldu duenez, helduen % 59, eta haur eta gazteen % 28 bizi da obesitateaz. Argitu du, gainera, munduan obesitate-tasa handiena duen kontinentea dela Europa. Gainera, azpimarratu du heriotzen % 13 eragiten dituela obesitateak, eta gaixotasun ez-kutsakor asko izateko aukera nabarmen handitzen duela. EAEn, bestalde, Save The Children elkarteak gisa honetako datuak argitaratu ditu, eta Europakoen antzekoak dira: 16 urtetik beherako haur eta gazteen % 24,7 bizi da obesitateaz.\nCardioPrint ikerketa-proiektuak bihotzekoren bat izan dutenen bihotzak birsortu nahi ditu hiru dimentsiotako inprimagailuak erabiliz. Zazpi bazkideetatik lau Euskal Herrikoak dira. Bihotzeko baten ondorioz, oxigenorik jasotzen ez duen bihotzeko zatiko zelulak hil egiten dira. Orban bat sortzen da eremu horretan eta bertako zelulak ez dira birsortzen. Horixe izango da, izatez, CardioPrint proiektuaren abiapuntua: laborategian giza bihotzeko ehunak sortu gero bihotzekoa izan dutenei jarri ahal izateko, eta honela, kaltetutako bihotzeko zatiak birsortu. Azalpenak Berrian: Bihotza ‘inprimatzeko’ saioa.\nMinaren arloko genero arrakala zera da, medikuek sentitzen duzun mina serio ez hartzea, emakumea zarelako. Honen atzean, osasunarekin lotutako estereotipoak daude, emakumeen gaixotasunak gutxiestean sustraitutako estereotipoak, adibidez. Estatu Batuetako azterlan batek ikusi zuen larrialdi unitateetan emakumeek gizonek baino 16 minutu gehiago itxaron behar izatea botikak jasotzeko, abdomeneko mina zutela azaldu ondoren. Beste ikerketa batek, oraingoan Erresuma Batuan, emakumeek bihotzekoa izan ondoren diagnostiko okerra jasotzeko dituzten probabilitateak % 50 handiagoak dira gizonezkoekin alderatuta, mina gaizki interpretatzearen ondorioz.\nAlea aldizkarian irakur daitekeenez, Arabako Parke Teknologikoan jarri dute instalazio fotovoltaiko flotagarri bat ur baltsa txiki baten gainean. Emica Solar enpresak egin du prototipoa, eta teknologia foltovoltaikoaren aldaera hau probatzeko egin dute instalazioa. Ur baltsa bertako lorategiak ureztatzeko baliatzen da berez, eta bertan, plataforma flotatzaile baten gainean daude ezarrita eguzki plakak. Enpresa sustatzaileak hedabideei helarazitako ohar batean azaldu duenez, diseinu honek lurrunketa naturalaren, mantenu kostuen eta ur flora eta faunaren gaineko afekzioaren gutxitze nabarmena dakar. Azalpenak Alea aldizkarian: Eguzki panelak, uraren gainean.\nArgitalpen-data: 2022/05/08 · Atala: Dibulgazioa, Zientzia begi-bistan\nOsasuna West eta BioRes ikerketa-taldeek zinta metriko berezi bat garatu dute, adingabeen gutxi gorabeherako pisua jakiteko aukera ematen duena. Gorka […]


genre_facet:"IRALEren materialak" topic_facet:"Mekanizazioa (Heziketa Zikloa). Erdi maila" topic_facet:"Mekanizazioa (Modulua)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Lanbide Heziketa" topic_facet:"Fabrikazio Mekanikoa (Lanbide Arloa)"\nGeneroa / Forma: IRALEren materialak Proposatutako gaia: Mekanizazioa (Heziketa Zikloa). Erdi maila Proposatutako gaia: Mekanizazioa (Modulua) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Lanbide Heziketa Proposatutako gaia: Fabrikazio Mekanikoa (Lanbide Arloa)\nFabrikazio Mekanikoa (Lanbide Arloa) 1 Fabrikazio mekanikoko produkzioaren programazioa (Heziketa Zikloa). Goi maila 1 Fabrikazio prozesuen gauzatzea (Modulua) 1 Fabrikazio-teknikak (Modulua) 1 Instalazioa eta mantenimendua (Lanbide Arloa) Lanbide Heziketa Gehiago ... 1 Makina Elementuak (Modulua) Mantentze-lan elektromekanikoa (Heziketa Zikloa). Erdi maila 1 Mekanizazio Prozedurak (Modulua) 1 Mekanizazio, konformazio eta muntaia prozesuen definizioa (Modulua) Mekanizazioa (Heziketa Zikloa). Erdi maila Mekanizazioa (Modulua) 1 Mekatronika Industriala (Heziketa Zikloa). Goi maila 1 Soldadura eta galdaragintza (Heziketa Zikloa). Erdi maila 1 Txirbil-harroketa bidezko Fabrikazioa (Modulua) Guztiak ikusi ... gutxiago ...


Ezkerraldeko berbalagunak: 2015/04\nPortugaleteko maiatzeko EUSKARAREN AGENDA\nEuskal dantza ikastaroa Barakaldon\nEuskal dantzak gustoko badituzu baina ez bazara inoiz ausartu, heldu da momentua: Berbalagun batzuk euskal dantza errezak ikasteko elkartuko gara hemendik eta ikasturte bukaerara, udako erromeria guztietan praktikatu ahal izateko!!\nEz galdu aukera eta etorri erromeria dantza errezak ikastera!!! Primeran pasatzeaz gain, euskara praktikatuko dugu!\nEuskara, jalgi hadi plazara!!! Altxa porrue!\nNOIZ: Larunbatetan (15ean behin)\nIZENA EMATEKO: barakaldo_berba@aek.org (Leku mugatuak egongo dira)\nErraiak liburuari buruzko solasaldia Danele Sarriugarterekin-Kronika\nApirilaren 13an Danele Sarriugarte idazle eta itzultzailearekin izan genuen solasaldia Santurtziko Irakurzale Taldekook, “Erraiak” (Elkar, 2014), bere lehenengo eleberriaz hitz egiteko. Hemendik eskerrak bidali nahi dizkiogu Daneleri, gugana hurbiltzeagatik eta bilera osoan izan duen jarrera alai eta lagungarriagatik.\n“Erraiak” liburua “zaila” edo “korapilatsua” dela esan daiteke, Danelek aitortu zigunez, beste honelako solasaldietan irakurleek horixe bera esan baitiote. Bere defentsan soilik esan, idazlearekiko enpatia erakutsiz, horrelako testu bat idazteak ere zaila izan behar izan du.\nEz, ez da hasieratik amaierara erraz eta eroso irakurri daitekeen liburua, zein definitzearren esan dezakegu arbola bat dela, non adarrei gelditzen garen so, arbolari bere osotasunean baino. Baina literatura ere desatsegina izateko da, gauzak diren moduan islatzeko, mozorrorik gabe, eta gu eta gure errealitateak zalantzan jartzeko. Egileak aukeratutako estiloa, berez, ez da inorentzat (idazle zein irakurlerentzat) batere erraza. Daneleri itzultzailearen lanbideak emandako kapazitateagatik beharbada, esaldi luzeak erabilita (laupabost lerroko batzuk), artifizioz beteriko (idazle, artista, musikariak eta abar luze baten erreferentziak agertzen baitira) eta oso onomatopeikoa eta atzizkiz hornituta den hizkuntz propio batek erakusten digu idazle honen gaitasun literarioa, gure ustez harritzeko modukoa hain gaztea izanik.\nLiburua lehenengo pertsonan dago idatzita, etengabeko barne bakarrizketa batean, irakurlea murgilduz, baina “… eta horra joan nintzen, eta hori pasatu zen …” kontatu ordez, egiten/ikusten/pentsatzen duen bakoitzean, protagonistaren iritzia baino bere errealitatearen ispiluaren aurrean kokatzen gaitu, analisi sakon eta pertsonala eginez, guri, irakurleoi, parte hartarazteko, protagonistaren azalean jartzeko asmoz. Horretarako, bizitzako hainbat pasartetako kontakizun gordinez baliatzen da idazlea, haserrea azaleratu nahi izan du eleberri forma hainbat egoeraren bidez, gauza askori errepasoa emanez. Barne bakarrizketa hau boxeo borroka bat bezalakoa izan da: geu, irakurleok, kolpeez babesten saiatu gara, gehienak saihetsetan, baina aurpegia deskubritu dugunean,testuari arreta jartzen diogunean, zuzeneko bat jaso dugu, protagonistari gertatutakoa guri ere gertatu zaigulako, gure segurtasun guztiek eta gure dogma guztiek eta gure egia berdadero guztiek ez dute ezertarako balio erraiek agintzen dutenean. Ez izan beldur, irakurle maitea, eta sartu borrokan.\n(Testua: Joxi Martin)\n"Erraiak" liburuak Zilarrezko Euskadi Saria irabazi du.\nHaurrentzako ikuskizuna: Il duo cannelloni\nHurrengo asteartean guraso zein seme-alabek hitzordua izango dute Barakaldoko San Bizente auzoko kultur etxean.\nSasiburu euskararen eskutik, "Il duo canneloni" haurrentzako ikuskizunaz gozatzeko aukera egongo da.\nUmorea, musika, eta hainbat sorpresa izango ditugu zain! Huts egingo al duzue?\nNOIZ: Maiatzak 5, asteartea\nNON: Clara Campoamor kultur etxean (San Bizente)\nKU-KU! Haurrekin hitz egiten hasteko tailerrak\nNon: Llanas kiroldegian\nNoiz: Larunbatetan, (2 txanda: apirilaren 18an eta 25ean, eta maiatzaren 9an eta 16an)\nOrdua: 10:30etatik 12:00etara\nNorentzat: 0-3 bitarteko umeak dituztenentzat\nIzen-emateak: Sestaoko Udalaren euskara sailean\nAntolatzailea: Sestaoko Gazteleku\nTel. 94 472 90 24 euskara@sestao.net\nIPAR MARTXA ikastaroa\nEguna: apirilaren 25ean, larunbata\nLekua: Pando Aisia (Portugalete)\nAntolatzailea: Portugaleteko Udalaren Euskara Zerbitzua\nAldez aurretik izena eman behar da:\n944 729 261\nHilero lez, oraingoan ere umeek zinemaz gozatzeko aukera izango dute.\nEguna: apirilak 24, ostirala\nLekua: Mahastietako liburutegia\nMAGIA HELDUENTZAT Portugaleten\nASIER KIDAM magoaren "SEKRETUAK" ikuskizuna disfrutatzeko aukera izango dugu Portugaleten OSTIRAL HONETAN (agendan oker dago, barkatu).\nBideoa ikusi nahi baduzu: https://www.youtube.com/watch?v=bZO1tfw36XA\nEGUNA: martxoak 24, OSTIRALA\nLEKUA: Santa Klara\nAntolatzailea: Udalaren Kultura Saila\n"Harrian mezua" liburua, Irakurzale Klubean\nIPARRALDEKO ASTEBURUA! KRONIKA ETA ARGAZKIAK!\nAsteburu ederra pasa dugu Sestaoko berbalagunok iparralden!\nOstiralean iritsi ginen bertara, Lapurdin eguzkipean bazkaldu eta Garazira abiatu ginen Compostella aterpean gure motxilak uzteko. Garazi ederra ezagutzeko paseotxo bat eman ostean, aterpera afaltzera joan ginen.\nLarunbat goizean Baigorrira jo genuen Bixentania ostatura, 10:00etatik 12:00ak arte bertako berbalagunekin hitzordua baikenuen, zoragarria izan zen beraiekin esperientziak partekatu ahal izatea, egin ziguten harrera paregabea izan zen!\nOndoren, Baigorritik ibilalditxoa egin eta Irulegira joan ginen berriz eguzkipean bazkaltzera. Sabela beteta, mendi ibilalditxoa egin genuen Irulegin, paraje ikusgarriak!\nHonen ondoren, Donapaleu ezagutzera joan ginen. Aterpera neka-neka eginda itzuli ginenez gero, afaldu eta segituan oheratu ginen.\nIgandean aterpea utzi eta Zuberoara abiatu ginen, maskaradak! Hokira heldu eta segituan egin ziguten harrera, autoan sartu zitzaizkigun buhameak! Barrikadetan dantzak eta kale antzerkia ikusi bitartean, bertakoek prestaturiko janariak dastatzeko parada izan genuen.\nEguerdian, herri bazkarian bete genuen tripa xiberotarrez inguraturik!\nBazkaria bukatuta, dantzak eta antzerkia berriz!\nArratsaldeko 17:00ak aldera, pena handiz, autoak hartu eta etxera itzuli ginen...\nHurrengora arte Iparralde!\nMendi ibilaldia (Irulegi)\nMendi ibilbidea (Irulegi)\nGure aterpea! (Garazi)\nSestaoko berbalagunak maskaradetako herri bazkarian! (Hoki)\nAurreko hilean Santurtziko Berbalagunok Arte Eder museora joan ginen. Bertan “Equipo Crónica” taldearen lana ezagutzeko parada izan genuen, gure gida izan zenaren eskutik.\nTaldea 1964 eta 1981 urteen artean aritu zen. Manolo Valdés, Rafael Solbes eta Juan Antonio Toledok sortu zuten; hala ere azken honek laster alde egin zuen taldetik. Valdés eta Solbesek “Equipo Crónica” izenez sinatu zituzten lanak, talde izaera garrantzizkoena izan baitzen.\nPop artearen nahiko antz handia dute lanek eta espainar artelan batzuk izan zituzten oinarri: Picassoren “Gernica” eta Velazquezen “Meninas” besteak beste.\nHaien lanetan denetariko nahastu zuten: kritika, errealismoa, artelan ezberdinen irudiak, ...\nGarai ezberdinak izan zituzten eta serie ezberdinak sortu zituzten. Serie ezagunena “Serie Beltza” (1972) izan zen eta honetan Estatu Batuetako genero beltza izan zuten iturri.\nOrdu betez izan ginen hauen lana ezagutzen eta bukaeran gidak azaldu zigun hau izan dela lehenengo aldia taldeari buruzko erakusketa monografikoa egin dena. Hortaz, ondoko hausnarketa luzatu zigun: “Orain zuek esan beharko diguzue ea merezi izan duen erakusketa hau egitea eta taldearen lana gogorarazte”.\nBertaratutakook argi dugu baietz!\nFamilientzako marinel tailerrak\nSanturtzin haurrek eta gurasoek elkarrekin euskaraz goza dezakete!\nEgunak: apirilak 19 eta 26, igandeak\nLekua: Itsasoa Museoa\nPrezioa: haurrak euro 1 eta helduak doan\nAntolatzailea: Turismo Saila\nSanturtzitik Zierbenara paseoan joan-etorria egiteko aukera izango dugu asteburu honetan.\nEguna: apirilak 19\nLekua: Mikel Trueba Kiroldegian hasiko da\nIzen-ematea: Kabiezes eta Mikel Trueba kiroldegietan, apirilaren 6tik 16ra.\nAdin tartea: 0-100 urte\nPrezioa: 2 euro (kamiseta eta ura barne)\nAntolatzailea: Kiroletako Udal Institutua\nLa Kelo Gaztetxearen XVI. urteurrena\nSanturtziko La Kelo Gaztetxearen XVI. urteurrena ospatzeko egitaraua prest dugu dagoeneko. Antolatutakoen artean euskaraz gozatzeko aukera izango dugu. Hauek dituzue:\nApirilaren 18an, larunbatean:\nBertso bazkaria 14:30ean.\n"La Banda del Abuelo" taldearen kontzertua 21:16etan beste talde batzuekin batera.\nApirilaren 19an, igandean:\n"Alperrikako Bizien Jabe" kontzertu akustikoa 18:16etan, beste batzuekin batera.\nApirilaren 25ean, larunbatean:\n"Neke Politikoa" taldearen kontzertua 19:30ean, beste batzuekin batera.\nUmeek eta gurasoek elkarrekin parte hartzeko ekitaldi aproposa:\nEguna: apirilak 18, larunbata\nLekua: Santurtziko Itsasoa Museoan\nApirileko Santurtziko agenda berria!\nHil guztien azken astean zabaltzen dugu hurrengo hileko agenda. Martxo bukaeran 4 ekitaldidun agenda genuen. Oporretatik bueltan, hainbat eragilek antolatutako 6 ekitaldien berri izan dugu. Hainbeste direnez, honen berri ematea merezi duela uste dugu. Hortaz, hementxe duzue agenda berria.\nBernardo Atxaga & Jabier Muguruza Portugaleten\n"Paradisuak eta katuak" MUSIKA & LITERATURA ikuskizuna.\nBernardo Atxaga idazlea eta Jabier Muguruza musikaria paradisuaz ariko dira, musika eta literatura uztartuta.\nEguna: apirilaren 15ean, asteazkena.\nLekua: Portugaleteko Santa Klara kulturtegian.\nASTEBURU PASA IPARRALDEN! AZKEN AUKERA!\nNoiz: apirilaren 10etik 12ra (ostiraletik igandera)\nAterpea: Garaziko Gite Compostella (sukaldea eta jangela erabiltzeko aukera dago)\nPrezioa: 15€ pertsona/gaua aterpean\nPlana: Larunbatean ingurua ezagutzeko txango bat eta igandean maskaradetara!\nIzen ematea: sestao_berba@aek.org\nAntolatzailea: Sestaoko Berbalagun\nUMEEN NEGUKO LUDOTEKA\nEguna: astearte eta ostegunero\nLekua: Sestaoko Gaztelekun\nNorentzat: 2-6 urte bitarteko umeentzat\n- sarrera librea edukiera bete arte\nEguna: asteazkenero (apirilaren 1, 8, 15, 22 eta 29an)\nOrdua: 18:00etatik aurrera\nLekua: Txirbilenea (Txabarri 6, eskailerak jaitsi, Sestao)\nErraiak liburuari buruzko solasaldia Danele Sarriu...


Lorezaintza ekologikoaren bidez, osasuna hobetzea eta herria edertzea helburu | erritarrak | GAUR8\nLorezaintza ekologikoaren bidez, osasuna hobetzea eta herria edertzea helburu\nOsasungarria da eta ukitu freskagarria dauka Gym Berdea egitasmoak. Larrabetzun iaztik dastatzen dute, astean behingo bi orduko saioetan. Adina ez da arazoa, ezta sasoia ere; parte hartzen duenak, ekolorezaintza ikastearekin batera, osasuntsu bizitzen ikasten du. Ikasitakoa herrian bertan jartzen dute praktikan, gune publikoak edertuz.\nOsasuna da gakoa Gym Berdea egitasmoan, eta ez parte hartzaileena bakarrik, natur ingurunearen osasunean eragitea baita bigarren helburua. Larrabetzun jarri zuten martxan iaz Gym Berdearen lehendabiziko esperientzia. Udan atseden hartuta, otsailetik abendura izaten dira astean behingo saioak. Parte hartzeko adin mugarik ez dago, ezta prestaketa fisiko berezi baten beharrik ere; aniztasuna da proiektuaren beste altxorretako bat.\nHorrenbestez, Gym Berdeko parte hartzaileen artean ez dago profil zehatzik. Hori bai, gehienak emakumezkoak izan dira orain arte. Iaz hiru gizon eta hamaika emakume jardun ziren. Aurten lau gizonek eta zazpi emakumek osatzen dute taldea. Keko Alonso Gym Berdea proiektua bultzatzen duen biologoa da. Azaldu duenez, parte-hartzaileek askotariko egoerak dituzte. «Jende ezberdina dago, momentu honetan apur bat trabatuta dagoena bizitza proiekturik topatzen ez duelako, lana aurkitu ezinik dabilena, erretiratua, etxetik kanpoko lanarekin eta beste pertsonen zaintzaren zamarekin gaindituta dauden emakumeak...»\n«Talde jarduera da eta edozein lanbide, ideologia, adin edota erlijio egon daiteke», esan du. Izan ere, «ezberdinen nahasketa» da aldarrikatzen den balioetako bat. «Herria gune berdeen bidez edertu nahia da» lagun ezberdin horiek batzen dituena.\nLorezaintza da, zalantzarik gabe, proiektuaren zutabe nagusia, eta ez da edonolako lorezaintza Gym Berdeak lantzen duena. Alonsok azaldutakoaren arabera, «ekolorezaintza», «naturaren aldeko» interbentzioak. Gehienbat bertoko espeziekin lan egiten dute, eta lore ederrez beteriko guneak sortu baino, bertoko sistema naturalarekin bat egiten duten guneak sortu nahi dituzte.\nOngarri organikoak erabiltzen dituzte, konposta... eta oso kontuan hartzen dituzte intsektuak eta oso eskala txikian lurrean dagoen sistema oso bat babestu behar dela.\nKontatu duenez, taldean badago lorategia daukan jendea zein kaktus bat bera ere izan ez duena. Orokorrean, lehenengo urtean oinarriak jartzen dira, baina ez dago arau zorrotzik edukiei jarraitzeko; bakoitzak bere erritmoa eramaten du eta aukeren eta ahaleginen araberakoak dira emaitzak.\nTaldean eta maila pertsonalean egindako balorazioetan nabarmendu omen da ikastaroak balio izan duela zenbait ohitura osasungarri berreskuratzeko, baita ametsak ere, norberaren ongizatean egindako aurrerapausoak. Ideia horrekin bat dator Leire Fresnedo Gym Berdean izandako esperientzia kontatzean: «Ikasi dut lorezaintza ekologikoa, nola landatu eta loreak zaindu ongarri industrialak erabili gabe. Ikasi dut zein inportanteak diren zomorroak lorategian, arbolen izenak euskaraz... eta horretaz aparte, burutzen diren lanak sasoian ipintzen zaitu modu batean edo bestean».\nNabarmendu duenez, bestelako irakaspenik ere jaso du, naturaren garrantziaz jabetzeko, klima aldaketa eta arbolek duten papera kontuan izateko... «Kontzientziatzen laguntzen du, naturarekin daukagun harremanari begiratuta, herria zaindu eta txukuntzeko, herriaren kalitatea hobetzeko, parkeak hobetu eta edertzeko...» eta, gaineratu duenez, «pazientzia lantzen» ere ikasi du, «lorezaintzak meditazio puntu bat baitauka».\nHerriko gune berdeetan egindako interbentzioak udal arduradun politiko eta teknikariekin planifikatzen dira aurretik. Alonsok gogora ekarri du lehenengo interbentzioa herriko erreka baten inguruan izan zela, zumeak, lizarrak eta haltzak zeuden toki batean. Ur-bazterreko landaretza gune hori aberasteko ia ehun zuhaitz landatu zituzten.\nirla naturalak hirigunean\nAsmoa herrigunean irla naturalak bultzatzen saiatzea zen eta, Alonsok azaldu duenez, egiten den horren garrantzia ez da beti ulertzen. Gazteek hobeto ulertzen omen dituzte mota honetako interbentzioak, baina adinekoei gehiago kostatzen zaie. «Arbolak ez du ezer ematen eta argia kentzen du, traba egiten du, batzuen ustez, kontuan hartu gabe arbolarik gabe gero abuztuan ezin zarela etxetik irten gerizperik ez dagoelako, edo eltxo eta zerrenen predatzailerik ez dagoela».\nIkastaroa izaera komunitarioa hartzen joan da zenbait jarduerarekin. Orain, esaterako, eskolako ikasleekin habiak egiten ari dira. Konturatu ziren Larrabetzun habia egiten zuten oso hegazti gutxi zegoela, ziur asko horretarako zulodun zuhaitz zahar askorik ez dagoelako. Eskolan, teknologian lantzen dute jarduera hau, eta Gym Berdeko parte hartzaileekin batera jarriko dituzte habia berriak.\nAriketa fisikoaren arloa konplikatuagoa da adin eta sasoi maila ezberdinekoen artean. Alonsok dioenez, frisbia da joko asko ematen duen elementua, inpakturik ez dagoelako eta ahalegin fisikoa norberaren gaitasunen araberakoa izan daitekeelako.\nGarrantzi handia ematen die luzaketei, ez baitago ohitura handia horiek egiteko, batez ere adineko jendearen artean. Fresnedok baieztatu duenez, beroketak egitea funtsezkoa da, «askotan makurtuta» egon behar delako, «palarekin zuloak egin» eta «gimnasiak ongizate orokor bat ematen dizu beti».\nAlonsoren esanetan, batzuen ustez, denbora galtzea da, emaitzak ongizate pertsonalaren aurretik jartzen dituztelako, eta askok auzolan kutsua hartzen omen diote egitasmo honi. Bere hitzetan, hala izan daiteke, bai, kanporako nahi diren emaitzak barruko ongizatearekin lotuta daudela ahaztu gabe.\nHain zuzen, Lakuako Osasun eta Lan eta Gizarte Politika sailen laguntza du egitasmoa Euskadi Lagunkoi programaren barruan, eta ekain aldean ekingo diote udalerri berrien hautaketari.\nLarrabetzun gauzatu da lehen aldiz Gym Berdea. Esperientziari erreparatuta, osasuna ikuspegi integral batekin lantzen da, arlo fisikoa eta emozionala kontuan hartuz\n«Ekolorezaintza» herriko guneetan jartzen dute praktikan eta «ez lore ederrak landatzeko, baizik eta ekosistema naturalak babestu eta indartzearren»


Frantzisko Josef I.a Austriakoa - Wikipedia, entziklopedia askea.\nFrantzisko Josef I.a Austriakoa\nFrantzisko Josef I.a (alemanez: Franz Joseph I., hungarieraz: I. Ferenc József, eslovenieraz: Franc Jožef I.; Schönbrunn jauregia, Viena, 1830eko abuztuaren 18a - Schönbrunn jauregia, Viena, 1916ko azaroaren 21a) 1848-1916 bitartean Austriako enperadorea eta Hungariako erregea izan zen.\n1848ko abenduaren 2a - 1916ko azaroaren 21a\n← Fernando I.a Austriakoa - Karlos I.a Austriakoa →\nSchönbrunn jauregia eta Viena, 1830eko abuztuaren 18a\nSchönbrunn jauregia, 1916ko azaroaren 21a (86 urte)\nSissi (1854ko azaroaren 21a -\nKatharina Schratt (en)\nAnna Nahowski (en)\nArchduchess Sophie of Austria (en)\nArchduchess Gisela of Austria (en)\nArchduchess Marie Valerie of Austria (en)\nArchduke Karl Ludwig of Austria (en)\nArchduke Ludwig Viktor of Austria (en)\npolitikaria, aristokrata eta monarka\nViena eta Bad Ischl\nBerorren Maiestate Inperiala eta Apostolikoa, Frantzisko Josef I.a, Jainkoaren graziaz, Austriako enperadore, Hungaria eta Bohemiako errege; Dalmazia, Kroazia-Eslovenia, Galitzia, Lodomeria eta Iliriako errege; Jerusalemgo errege; Austriako artxiduke; Toskanako eta Krakoviako duke handia.\nFrantzisko Karlos artxidukearen semea eta Frantzisko II.aren biloba zen. Haren osaba Fernando I.ak 1848ko Vienako Iraultzan aginpidea utzi zuenean, berak eskuratu zuen. Lehen urteetan habsburgotarrak Europan eta Austriako Inperioan nagusi izateko ahaleginak egin zituen. Prusiarrek Alemania bereganatzeko zuten asmoari aurre egiteko, 1848an Austria Alemania Handian sartzeari ezezkoa eman zion, eta orobat, 1850ean Olmützen Alemania Txikia sortzeari ere.\n1849an Novarako garaipena lortu eta berriro ezarri zuen Austriaren aginpidea Lombardian. Garai berean, Nikolas I.a tsarraren laguntzaz, Austriako dinastiaren galera nahi zuten hungariarrak menderatu zituen. Austria bertako politikari dagokionez, Schwarzenbergen aholkuak ontzat hartu eta 1851ean 1849ko konstituzioa baliorik gabe utzi zuen. Autoritarismo hutsa izan zuen oinarri bere agintean eta, Alemania eredu hartuta, burokrazia zentralizatua ezarri zuen inperio osoan.\nKanpoan, ordea, hondamen handiak izan zituen (Errusiarekin zuen hitzarmenaren amaia, Italiako lurraldeen galera eta, batez ere, Sadowako guduan Prusiarren kontrako porrota), eta alemaniar ez ziren herriei naziotasuna onartu behar izan zien. Federalismoari (1860) eta zentralizazioari (1861) buruz zituen asmoetan huts egin zuen, eta Hungariarekin hitzarmen bat izenpetu zuen. Horrela, 1867an Austriako Inperioko maila bereko lurralde egin zuen Hungaria. Frantzisko Josef eta Elisabet bere emaztea Hungariako errege-erregina izendatu zituzten. Hungariarekiko harremanak zirela eta, gainerako herrien arazoak areagotu zitzaizkion, txekiar eta hegoko eslaviarrekikoak, batez ere.\nBarne-politikan, Reichsrateko (1861ean, enperadoreak parlamentu bat sortu behar izan zuen Vienan) oposizio liberalari eta sozialdemokratari amore eman behar izan zien. Familiako ezbeharrek atsekabeturik, bere erregealdiko azken urteetan egunean eguneko erabakia besterik ez zuen hartzen, eta arazorik larrienei dekretu bidez erantzuten zien. Frantzisko Fernando bere ilobaren hilketaren ondoren, Serbiari ordainak eskatzeko erabakia hartu zuen, eta Lehen Mundu Gerra piztu zuen. Inperioa desegin baino bi urte lehenago hil zen.\nWikimedia Commonsen badira fitxategi gehiago, gai hau dutenak: Frantzisko Josef I.a Austriakoa\nAzken aldaketa 16 otsaila 2021(e)an, 12:32(e)tan\nOrriaren azken aldaketa: 16 otsaila 2021, 12:32.


Agustin Ostolazak omenaldi hunkigarria jaso zuen atzo Arroan | El Diario Vasco\nCosta UrolaAgustin Ostolazak omenaldi hunkigarria jaso zuen atzo Arroan\nAgustin Ostolazak omenaldi hunkigarria jaso zuen atzo Arroan\nBilobek dantzatu zioten aurreskua aitonari.\nK. ARRIZABALAGA ZESTOA. Domingo, 30 diciembre 2018, 00:13\nMomentu hunkigarri asko izan zituen atzo Zestoako Arroagoian Agustin Ostolazaren omenez ospatu zen jaialdi jendetsuak.\nBere bilobek egin zioten harrerako aurreskua; lehen eta oraingo aizkolari zein harrijasotzaileak ere bertan aritu ziren, Ostolazak apustuetan erabilitako harriekin lanean batzuk eta hainbat belaunaldietako aizkolariak ere zer izan ziren eta diren erakusten besteak.\nDenen lana aipagarria izan bazen ere, agian momenturik goxoenak bere biloba Udanek eskaini zizkion, 13 urterekin soilik aitonari sorpresa emanez bi saiakera egin eta lortu baitzituen 63 kg-ko harri errektangeluarra eta 50 kiloko kubikoa jasoaz.\nAmaieran Agustinen semea den Joseba Ostolaza eta Udane bilobak, biak batera, harri biribilekin beste erakustaldi bat egin zuten, beste momentu ederrak eskainiz. Lagunez inguratuta, amaieran hainbat oroigarri jaso zituen Ostolaza handiak.


Gabonetarako hainbat gomendio eman ditu Bilboko Udalak - Deia\nInolako arazorik ez egoteko\nGabonetarako hainbat gomendio eman ditu Bilboko Udalak\n#BilbaoGabonak-ek 400 jarduera baino gehiago antolatu ditu jende guztiak Gabonetaz gozatzeko\ndeia.eus 20.12.2019 | 13:02\nBilboko Gran Vía, Gabonetako apaingarriekin. Bilboko Udala\nBilboko Gran Vía, Gabonetako apaingarriekin.\nBILBO. Gabon hauetan kalean egongo diren jarduerak direla eta, Bilboko Udalak gomendioen zerrenda bat argitaratu du inolako arazorik ez egoteko. Gomendio horien artean garraio publikoa erabiltzea eta petardoekin kontuz ibiltzea bezalako gakoak agertzen dira.\nEgun hauetan urian zirkulazio handiagoa izaten da eta leku batzuetan, batez ere uriko sarrera-irteeretan eta merkataritza-guneen inguruetan, auto-pilaketak izaten dira. Jai-egunak direla-eta, alkoholarekin lotzen diren ospakizunetarako joan-etorriak egiteko zein Gabonetako erosketak egiteko garraio publikoa erabiltzeko aholkua eman gura die herritarrei, bide-segurtasuna bermatzeko eta ibilgailuen pilaketak eta bestelako endredoak saihestu nahian.\nEra berean, Bilboko Udalak herritarrei dei egin die material piroteknikoa maneiatzeak euren eta beste pertsona batzuen segurtasunean, objektuen eta ondarearen segurtasunean ekar dezakeen arrisku handiaz jabetu daitezen. Hala, Gabonetan suziririk eta petardorik ez jaurtitzeko eskatu du aurten ere.\nPetardo eta suziriak behar bezala erabiltzen ez direnean, erredura eta zauri larriak eragin daitezke. Gainera, gehienetan endredoak sorrarazten zaizkie auzokoei eta batez ere, talde ahulenei –umeei, adineko pertsonei edo gaixorik daudenei eta etxeko animaliei- eta ordena publikoa kaltetu.\nBestetik, suziri eta petardoak hiriko eraikin eta altzarien aurka jaurtitzen direnean, arrisku erantsia dago. Iazko Gabonetan, suziri gehien jaurtitzen diren lau egunetan -Gabon gauean, Eguberri egunean, Gabon zahar gauean eta Urtebarri egunean- Bilboko suhiltzaileek 76 irteera egin zituzten eta horietako 47 (% 62) suteak izan ziren. Hiri-altzarietan 18 sute eragin ziren eta 6 eraikinetan kalteak.\nIldo horretan, Bilboko Udalak gizalegearen aurkako horrelako jarreren aurrean herritarren laguntza jasotzeko deia luzatu du, eta gogorarazi dute egunotan suziriak baimenik gabe sal ez daitezen kontrol zorrotza egiten ari dela Udaltzaingoa saltokietan eta kaleko salmentako postuetan. 2018an 75,7 kilo material pirotekniko konfiskatu zen ikuskapen horietan.\nSUZIRIAK MANEIATZEKO GUTXIENEKO ADINA, KATEGORIAREN ARABERA\nSuziriak Gobernuaren Ordezkaritzak baimendutako saltokietan erosi behar dira eta kontuan hartu behar da horiek maneiatzeko gutxieneko adina.\nArrisku oso txikia\nBarrualdeetan erabili daitezke.\nGutxieneko adina: 12 urte\nAire zabalean erabili (lorategietan eta abarretan).\nAdibideak: Petardoak, bengalak eta iturriak.\nEstali gabeko lekuetan erabili, eremu handi eta zabaletan.\nAdibideak: trumoiak, trakak eta bolanderak.\nKasu egin elementu piroteknikoen kutxetan datozen jarraibideei.\nSu artifizialak, bolanderak eta abar bota baino lehen, ziurtatu horiek gorantz egitea eragozten duen ezer ez dagoela; ez isiotu beste suziri batzuen ondoan eta ez gorde suziririk poltsikoetan edo arropetan.\nEz jarri gorputz-atalik suziriaren gainean edo aurrean.\nEz jaurti pertsonen, animalien edo ondasunen kontra.\nBegiratu erabilera-arauak, ez maneiatu suzirien osagaiak eta ez jaurti akatsen bat badaukat.\nEz jarri botilen edo laten barruan.\nMetxa urrunen dagoen muturretik piztu, haizeari bizkarra emanda. Metxa piztu eta berehala, urrundu. Behar bezala isiotu ez bada, itxaron gutxienez 30 minutu atzera isiotu baino lehenago. Metxa bere horretan ez badago, suziria ezereztu egin beharko litzateke, urez betetako ontzi batean sartu eta bertan gutxienez 8 orduz utzita.\nEz erosi suziririk bere ontzian edo bilgarrian ez badago.\nPOLIZIAREN KOORDINAZIOA GABONETAKO DISPOSITIBOA BEREZIAN\nBilboko Udaltzaingoak eta Ertzaintzak dispositibo berezia ezarri dute merkataritzako eta aisiako gune nagusietan. Horren bidez, herritarren segurtasuna bermatu, trafikoa kontrolatu, trafikoa kontrolatu, kaleko legez kanpoko salmenta eta ondarearen aurkako delituak saihestu nahi dira.\nHoriek horrela, Udaltzaingoak eta Ertzaintzak areagotu egingo dute zaintza-lana –uniformedun agenteak eta kaleko arropekin doazenak ibiliko baitira merkataritza-jarduera handiena duten auzoetan (Abando, Indautxu, Zazpi Kaleak eta Deustu), batez ere egun seinalatuetan, San Tomas bezalako egunetan edota kalean egiten diren aisiako jardueretan, horietan gertatzen dira-eta gehien bat era horretako delituak.\nDispositiboaren helburu nagusia da diru-zorroen eta mugikorren lapurretak eta ebasketak saihestea. Hortaz, herritarrei dei egiten zaie norbere gauzak ondo zaintzeko, poltsa edo motxila zarratuta eramateko eta konfiantzarik ez izateko nonor modu susmagarrian hurbiltzen bazaigu. Horren harira, gogorarazi nahi dugu era honetako delituak –ebasketak, lapurretak eta kalteak jasatea esparru publikoan edo saltokietan- polizia-etxera joan gabe salatu daitezkeela; nahikoa da udaltzain batengana jotzea edota 092 telefonora deitu eta udaltzain bat etortzeko eskatzea.\nEra berean, Udaltzaingoak eta Ertzaintzak gaueko aisiako gune nagusietan – Zazpi Kaleak, Bolueta, Jesusen Bihotza plazaren ingurua, Deustuko eta Zorrotzaurreko ibarrak eta Abando- zaintza-lana areagotuko dute eguenetan, barikuetan, zapatuetan eta jai bezperetan; gainera, gidatzean alkoholik eta drogarik ez kontsumitzeko prebentzio-kanpaina gehiago egingo dira.\nBilboko Udaltzaingoak, Euskadiko Bide Segurtasunerako eta Mugikortasun Segururako Plan Estrategikoaren barruan, urtarrilaren 5era arte kontrol eta zaintza-lanak areagotu egingo ditu, batez ere, zirkulazio handieneko lekuetan, errepidean istripuak izateko faktore nagusietako bati, ahal den neurrian, aurrea hartzeko; izan ere, 2018an Estatuan errepidean hildakoen % 21etik gorako kasuetan agertu ohi den faktorea da, DGTren datuen arabera.\nBilboko Udaltzaingoak urtero egiten ditu horrelako ekintzak garai honetan; aurreko kanpainan 27 kontrol eta 434 proba egin ziren (413 alkoholemia neurtzeko eta 28 drogen kontsumoa). Hauek izan ziren emaitzak: 28 positibo alkoholaren kontsumoan (guztien % 6,8) eta positibo 1 drogetan.\nMaria Rivero: "Nire kontraesanei buruz abestu dut".\nUnibertsitateetako irakurletza eta katedrak egoerara egokitu ditu Etxeparek.\nEuropa Saria jasotzeko lehenengo urratsa eman du Bilbok.


IKASTEKO BIDEA, JAKINTZA - Goierriko Hitza : Goierriko Hitza\nGOIBERRI – 2020/09/07 Itxaro Mendizabal Amundarain Itxaro Mendizabal Amundarain • Ordizia Ordiziako Jakintza ikastolan pasa nituen urteen oroitzapenak bueltaka dabilzkit azken urte honetan. Oroitzapen gazi-gozoak. Gure haurtzaroak markatzen gaituela garbi dago eta haurtzaro horretan bizitako ordu gehienak ikastola honetan pasatakoak dira. Jakintza Ikastolan 18 urte izan arte ikasi nuen. Eta duela urtebete berriro bertan izateko aukera …


Rousset (Alpe Garaiak) - Wikipedia, entziklopedia askea.\nRousset (Alpe Garaiak)\n44°27′59″N 6°14′03″E / 44.4664°N 6.2342°E / 44.4664; 6.234244°27′59″N 6°14′03″E / 44.4664°N 6.2342°E / 44.4664; 6.2342\nLa Bréole, Chorges, Espinasses eta Le Sauze-du-Lac\n88 (%48.6) 95 (%52.5)\nRousset (frantsesez eta ofizialki: Rousset) Okzitaniako udalerri bat da. Administratiboki Frantziako Alpe Garaiak departamenduan dagoena, Proventza-Alpeak-Kosta Urdina eskualdean. 2013an 155 biztanle zituen.\n2007an Rousset udalerrian erroldatutako biztanleak 171 ziren. Familiak 84 ziren, horien artean 28 pertsona bakarrekoak ziren (4 bakarrik bizi ziren gizonak eta 24 bakarrik bizi ziren emakumeak), 28 seme-alabarik gabeko familiak ziren, 24 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 183 etxebizitza zeuden, 82 familiaren etxebizitza nagusia ziren, 88 bigarren erresidentzia ziren eta 13 hutsik zeuden. 91 etxeak ziren eta 64 apartamentuak ziren. 82 etxebizitza nagusietatik 50 bere jabearen bizilekua ziren, 29 alokairuan okupaturik zeuden eta 3 doan lagata zeuden; 4 etxek bi gela zituzten, 15 etxek hiru zituzten, 28 etxek lau zituzten eta 35 etxek bost zituzten. 73 etxek euren parking plaza propioa zuten azpian. 40 etxetan ibilgailu bat zegoen eta 27 etxetan bat baino gehiago zituzten.\n2007an lan egiteko adina zuten pertsonak 96 ziren, horien artean 69 aktiboak ziren eta 27 inaktiboak ziren. 69 pertsona aktiboetatik 63 lanean zeuden (31 gizon eta 32 emakume) eta 6 langabezian zeuden (5 gizon eta 1 emakume). 27 pertsona inaktiboetatik 12 erretiraturik zeuden, 7 ikasten zeuden eta 8 "bestelako inaktibo" gisa sailkaturik zeuden.\n2009an Rousset udalerrian 78 unitate fiskal zeuden, 170 pertsonek osaturik. Pertsona bakoitzeko diru-sarrera fiskalaren mediana urteko 14.423 euro zen.\n2007an zeuden 19 komertzioetatik, 2 eraikuntza enpresak ziren, 2 ibilgailuen saltze eta konpontze enpresak ziren, 1 garraio enpresa zen, 3 ostalaritza eta jatetxe enpresak ziren, 2 higiezinen enpresak ziren, 1 zerbitzu enpresa zen, 7 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 5 zerbitzu publikoetatik, 2 zurginak ziren eta 3 jatetxeak.\n2000. urtean Rousset udalerrian 4 nekazaritza-ustiategi zeuden.\nEspinasses (2,6 km)\nLa Bréole (4,4 km)\nThéus (4,8 km)\nLe Sauze-du-Lac (5,3 km)\nRochebrune (6,2 km)\nRemollon (6,5 km)\nBréziers (6,8 km)\nSaint-Étienne-le-Laus (7,2 km)\nAvançon (7,3 km)\nMultimedia: Rousset (Hautes-Alpes)\nOrriaren azken aldaketa: 30 abendua 2021, 17:50.


Dantzek “Martin Zalakain” gorpuztuko dute Arriaga Antzokian — dantzan.eus\nHemen zaude: Hasiera › Hemeroteka › Dantzek “Martin Zalakain” gorpuztuko dute Arriaga Antzokian\nGaur goizean, Juan Antonio Urbeltz zuzendari eta koreografoa, Ander Lipus zuzendari eszenikoa eta antzezlea, Harkaitz Cano idazlea, Mikel Urbeltz musikaria, Itziar Otamendi dantza maisua, Amaia Bueno jantzien diseinugilea eta Josu Garate dantzaria bildu dira Arriaga Antzokian, larunbatean bertan oholtzaratuko den Martin Zalakain obraren gaineko xehetasunak emateko.\nJuan Antonio Urbeltzek gidatutako Argia dantza konpainia donostiarraren egitasmoa da ikuskizuna. Aditu honek hain ondo ikertu eta ezagutu duen euskal dantza tradizional garaikidean oinarri bat ezarri nahi du “dantzarako antzerki dramatikoaren ildotik”, izan ere, betiko dantza tradizionaletan oinarriturik bestelako proposamen berriak sortu nahi izan ditu.\nEz da lan erraza izan idazlearentzat: “ez da erraza izan berrehundik gorako eleberri bat kondentsatu eta lauzpabost foliotara ekartzea. Eskerrak Koro Nabarroren itzulpena neukan. Nire lana aportazio txikia izan da, izan ere, obra honetan dantzak du protagonismoa”, esan du Harkaitz Canok.\nJantzitegiak ere sekulako garrantzia izango du obran, elementu horrek eszena bikaina adornatzen baitu, eta ikusgarriago gertatuko zaio ikusleari. Eta bestetik musika ere parte inportante bat izango da ikuskizunaren baitan. Mikel Urbeltz musikariak adierazi duen bezala, “dantzarako musika egin dugu, bai eta soinu banda jantziko duen musika ere”. Fikzio dramatikoan oinarritutako obra izanik, gure musika tradizionalekin batera beste musika batzuen aberastasuna uztartu dute bertan.\nEta gero dantza dago, eta dantzari elemenia bat. Argia dantza konpainiarekin batera beste bost dantza talde arituko dira: Kezka (Eibar), Haritz (Elgoibar), Duguna (Iruñea), Maritzuli (Miarritze) eta Elai-Alai (Portugalete). Guztiek Marian Arregi dantza maisuaren batutapean lan egin dute. Dantzariez gain, Ander Lipus aktorea izango da, On Pio maisuki antzeztuz.\nHortaz, Pio Barojaren nobela berreskuratuz eta beste ertz batetik interpretatuz, adierazpen artistiko ugari erakutsiko dira taula gainetik, anbizio handiz, garai bateko erretratu bikaina eskaini hala izateko.\nMartin Zalakain Arriaga Antzokian estreinatuko da datorren larunbatean, azaroaren 11n, arratsaldeko 20:00etan.


Bitxikeriak | Garagardo ahotsa\nPosted on 2013(e)ko Urtarrilak 23 by igor\tReply\tJoan den astean Londres hegoaldeko artisau azoka batean egon nintzen eta deigarri suertatu zitzaidan postu bat ikusi nuen, Nigel jaunarena, beste beirazko produktuez gain erabilitako garagardo botilen erlojuak baitzituen salgai.\nBera da saltzaile eta ekoizlea. Hogei urte inguru daramatza beirarekin lanean, baina duela 9 urte hasi omen zen “Beira beroa”-rekin lanean. Gauza berriak probatzea gustatzen zaionez, garagardo botila batekin ea zer gertatzen zen ikusi nahi zuen. Emaitza ez zen txarra izan eta teknika hobetzen joan zen.\nNigel-en lana gustuko baduzue eta noizbait zerbait erosi nahi izan ezkero, bere web orriaren bitartez (prezioak ikusi daitezke hemen) edo bere posta elektronikora mezu bat bidaliz jar zaitezkete harremanetan: nigel@dernley.co.ukAdibide bezala, 330 ml-ko erloju botila batek 12,5 libra (15 euro gutxi gora behera) balio ditu, 3,5 libra (4 euro gutxi gora behera) gehiago izanik Ingalaterratik etxera bidaltzea.\nTweetShare\tPosted in bitxikeriak\t| Leave a reply\nBITXIKERIAK: “to brew”, “brauen”… beste hizkuntza batzuetan badago aditz bat!\nPosted on 2012(e)ko Abenduak 20 by igor\t2\tNahiz eta euskaraz ez dugun aditz konkretu bat garagardoa ekoizteko ekintza deskribatzeko (garagardoa egin, garagardoa ekoiztu edo horrelakoez gain…), beste hizkuntza batzuetan badago.\nIngelesez eta alemanieraz adibidez “To brew” eta “Brauen” aditzak erabiltzen dira hurrenez hurren. Bai Ingalaterrak zein Alemaniak Euskal Herriak baina garagardo ekoizpen historia askoz aberatsagoa dute, hortaz ez da harritzekoa ere hau horrela izatea.\nBitxia dena Ingelesezko “To brew” aditzak beste esanahi bat ere baduela da, “To brew coffee”, hau da, kafea egitea.\nKafea eta garagardoa, a ze bi edari!!!\nTweetShare\tPosted in bitxikeriak\t| 2 Replies\nPosted on 2012(e)ko Azaroak 19 by igor\tReply\tEguneroko bizitzan aurki ditzakegun gauzen inguruko jatorriaren inguruan pentsatzen jarri al zarete noizbait? Zergatik izan diren etxeko hozkailuak txuriak adibidez , edo arraultzak dozenaka kontatzeko ohitura nondik datorren? “Azkurea” edo azka egiteko gogoaren sentsazioa nondik datorren? Eta garagardoa seinaka saltzeko ohitura?\nBa ez naiz ni izango gaur lehenengo galdera hauen erantzunak emango dizkizuena (ongietorriak dira hauen inguruko erantzunak…), baina garagardo botila eta latak “Six-pack” bezala edo seinaka saltzearen jatorria zein den kontatuko dut horren ordez. Dirudienez, 1930-1940 bitartean ezarri zen garagardoa seinaka saltzea, zergatik? Ba garai hartako emakume batek supermerkatutik etxera eraman zezakeen gehiengo pisua baitzen.\nEskerrak garai hartatik hona zertxobait behintzat aldatu diren gauzak, nahiz eta oraindik ere arlo askotan etxeko lanak egin gabe ditugun.\nPosted on 2012(e)ko Azaroak 5 by igor\tReply\tGaragardoa toki ilun batetan gorde behar dela entzungo zenuten agian noizbait. Ba al dakizue zergatik? Garagardo botila bat eguzki argi edo argi artifizial baten aurrean eduki ezkero, “argi kolpea” bezala ezagutzen den usain desatsegin bat sor daiteke, mofeta usain bezala deskribatzen dena.\nBotila berde zein gardenak dira prozesu hau pairatzeko erreztasun handien dutenak, botila marroiek garagardoa gehiago babesten dutelarik. TweetShare\tPosted in bitxikeriak\t| Leave a reply\nFriend me on FacebookFollow me on TwitterOrain arte idatzitakoa\tAukeratu hilabetea 2013ko Maiatza (6)\nAzken astean: 1.002\nAzken hilabetean: 4.804


Desamendi Txiki - Wikipedia, entziklopedia askea.\n42° 58′ 52″ N, 2° 01′ 20″ W / 42.98117°N,2.02216°W / 42.98117; -2.02216Koordenatuak: 42° 58′ 52″ N, 2° 01′ 20″ W / 42.98117°N,2.02216°W / 42.98117; -2.02216\nDesamendi Txiki Aralar mendilerroko mendi bat da, 1261 metro garai, izen bereko bere "anaia" nagusia den Desamendiren ekialdean dagoena, azken horretatik Urrutiko Lurriña izeneko lepoak banandua. Ekialdera, Lekoain lepoa dago, mendi hau Txamenirekin lotzen duena.\nTontor lau eta zabaleko mendi txiki honen tontorrera, erraz hel daiteke Guardetxetik. Hain erabilia den Intzazelairako bidea hartu behar da, Pagomari bezala ezagunagoa dena. Iparralderantz, Desao izeneko babeslekua geratzen da, et jarraitu egin behar da Urrutiko lurriña izeneko lepoa igaro arte, Unagako larre handietara igarotzea ahalbidetzen duena. Eskumako muinotik tontorrera heltzen da, eta, ezkerretik, Desamendira igoko litzateke.\nAralarren, Desamendi eta Malloaren artean, monumentu megalitiko mordoxka bat dago sakabanaturik. Xehe-xehe, hauen zerrenda bat egin daiteke.\nTrikuharri lepoan, Gipuzkoa eta Nafarroa arteko mugan bertan dagoena, interes gehien duen trikuharrietako bat dago, eta, hain zuzen ere, Trikuharri izena duena. Iparralderantz, Aralar mendilerro osoko mendirik garaiena dago, Intzako dorrea. Hortik, lurra, Unagako lautadetara eta Unagako potzura jeisten da, pasaran, Obioneta eta Maantsako trikuharriak aurkituz. Unagako potzura iritsi aurretik, bidearen eskuinaldean Zeontza izeneko garrantzi handirik gabeko goragunea dago, Desamendi Txikira ia erabat itsatsia dago. Bere tontor lauan beste trikuharri bat du.


Sainte-Eulalie-en-Born - Wikipedia, entziklopedia askea.\nCanton of Parentis-en-Born (en)\n44° 16′ 25″ N, 1° 10′ 58″ W / 44.2736°N,1.1828°W / 44.2736; -1.1828Koordenatuak: 44° 16′ 25″ N, 1° 10′ 58″ W / 44.2736°N,1.1828°W / 44.2736; -1.1828\nAureilhan, Gastes, Mimizan eta Saint-Paul-en-Born\n1.264 (2018ko urtarrilaren 1a)\n637 (%50.4) 628 (%49.7)\nSainte-Eulalie-en-Born (frantsesez eta ofizialki: Sainte-Eulalie-en-Born) Okzitaniako udalerri bat da. Administratiboki Frantziako Landak departamenduan dago, Akitania Berria eskualdean. 2013an 1318 biztanle zituen.\n2007an Sainte-Eulalie-en-Born udalerrian erroldatutako biztanleak 1.017 ziren. Familiak 442 ziren, horien artean 128 pertsona bakarrekoak ziren (54 bakarrik bizi ziren gizonak eta 74 bakarrik bizi ziren emakumeak), 161 seme-alabarik gabeko familiak ziren, 132 seme-alabak dituzten bikoteak ziren eta 21 seme-alabak dituzten guraso-bakarreko familiak ziren.\n2007an 834 etxebizitza zeuden, 443 familiaren etxebizitza nagusia ziren, 339 bigarren erresidentzia ziren eta 51 hutsik zeuden. 625 etxeak ziren eta 37 apartamentuak ziren. 443 etxebizitza nagusietatik 323 bere jabearen bizilekua ziren, 101 alokairuan okupaturik zeuden eta 20 doan lagata zeuden; 5 etxek gela bat zuten, 19 etxek bi zituzten, 69 etxek hiru zituzten, 143 etxek lau zituzten eta 208 etxek bost zituzten. 317 etxek euren parking plaza propioa zuten azpian. 194 etxetan ibilgailu bat zegoen eta 219 etxetan bat baino gehiago zituzten.\nSainte-Eulalie-en-Born udalerriko biztanleria-piramidea 2009an .\n2007an lan egiteko adina zuten pertsonak 666 ziren, horien artean 441 aktiboak ziren eta 225 inaktiboak ziren. 441 pertsona aktiboetatik 386 lanean zeuden (236 gizon eta 150 emakume) eta 55 langabezian zeuden (16 gizon eta 39 emakume). 225 pertsona inaktiboetatik 101 erretiraturik zeuden, 40 ikasten zeuden eta 84 "bestelako inaktibo" gisa sailkaturik zeuden.\n2009an Sainte-Eulalie-en-Born udalerrian 466 unitate fiskal zeuden, 1.122,5 pertsonek osaturik. Pertsona bakoitzeko diru-sarrera fiskalaren mediana urteko 17.466 euro zen.\n2007an zeuden 45 komertzioetatik, 1 janari enpresa zen, 2 bestelako produktu industrialen fabrikazioko enpresak ziren, 18 eraikuntza enpresak ziren, 7 ibilgailuen saltze eta konpontze enpresak ziren, 3 garraio enpresak ziren, 6 ostalaritza eta jatetxe enpresak ziren, 1 finantziazio enpresa zen, 1 higiezinen enpresa zen, 5 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 20 zerbitzu publikoetatik, 1 posta bulegoa zen, 1 ibilgailuen konpontzeko eta nekazaritza tresnetako lantokia, 2 igeltseroak, 1 margolaria, 5 zurginak, 3 iturginak, 4 argiketariak, 1 eraikuntza enpresa, 1 jatetxe eta 1 higiezinen agentzia.\n2009an zeuden 2 establezimendu komertzialetatik, 1 120 m2 baino gutxiagoko denda zen eta 1 etxerako tresna denda zen.\n2000. urtean Sainte-Eulalie-en-Born udalerrian 3 nekazaritza-ustiategi zeuden.\nSaint-Paul-en-Born (6,1 km)\nPontenx-les-Forges (6,1 km)\nGastes (6,5 km)\nAureilhan (6,5 km)\nMimizan (8,7 km)\nParentis-en-Born (12,2 km)\nBiscarrosse (13,5 km)\nBNF: 15259199k (data)\nOrriaren azken aldaketa: 11 azaroa 2020, 12:54.


EuskarAbentura 2019: Lezo –> Donostia – EuskarAbentura\nKostako Donejakue bidea hartu du jada EuskarAbentura 2019 espedizioak. Lezon itzartu dira goizean goiz eta handik, bidegorria hartuta, Pasai Donibaneraino heldu dira. Batelez gurutzatu dute badiaren beste aldera, Pasai San Pedrora, Albaola Itsas Kultur Faktoria bisitatzeko. Euskal baleazaleen historiaren berri jaso dute eta XVI. mendeko San Juan baleaontziaren erreplikaren eraikuntza-prozesua bertatik bertara ikusi ahal izan dute. Donostirantz abiatu dira gero, Ulia mendian barrena, eta Zurriola hondartzan bainu freskagarria hartu dute egun sargoria izan baita gaurkoa! Arratsaldeko jarduera gisa, feminismoari buruzko mintegi bat izan dute. Lau taldetan banatuta, solaskide ezberdinekin aritu dira hainbat gai jorratzen: Lorea Agirrerekin feminismoaz eta euskaltzaletasunaz aritzeko; Isortze Formoso (Barruak proiektua), autodefentsa feministan sakontzeko; Juanma Rodriguez (Zipriztintzen taldea), gizonen desahalduntzeaz jarduteko; eta Jaizkibel konpainiako Elisabet Olaskoaga eta Amets Mariscal alardeen auzia gertuagotik ezagutzeko.\nArgazkiak: Mirian Alonso\nAnterior EuskarAbentura 2019: Baiona –> Lezo\nSiguiente Por el camino de la costa, hacia Getxo


Konponbideak • Bidea Salvaescaleras | Sillas Salvaescaleras Gipuzkoa\nHasiera - Konponbideak\nEtxe, komunitate eta enpresetarako irisgarritasun-soluzioak\nBIDEAn saltzen ditugun irrisgarritasun-irtenbideak familia hauetan multzokatzen dira:\nEskailerak igotzen dituen aulkiak\nEskailerak igotzen dituzten aulkiek, erabiltzaileari etxean independentzia osoz bizitzeko aukera ematen diote, inguruko norbaiten laguntzarik behar gabe.\nEtxean bertan ohikoak dira, eta etxebizitzaren kanpoaldean ere instalatzen dira, obrarik egin beharrik gabe. Zure etxearen ereduaren eta ezaugarrien arabera, neurtzeko, diseinatzeko eta muntatzeko prozesu osoa astebetean egin dezakegu.\nEskailerak igotzen dituzten platamormak\nEskailerak igotzen dituen plataformak, konponbide ezin hobea dira gurpil-aulkian mugitzen diren pertsonentzat.\nInstalatzeko ez da obra osagarririk egin behar, eta berehala hornitzeko aukera dagoenez, bizilagun-komunitate askok irtenbide hori aukeratzen dute atariko eskailerek sortzen dituzten arazoak konpontzeko.\nGure eko línea, oso arrakastatsua izaten ari da, bigarren eskuko plataformak saltzen diegu irrisgarritasun-araudia bete nahi duten enpresei, dendei, saltokiei eta jatetxei. Horrela makinak merkeagoak erosteko aukera dute.\nSoluzio aproposena da atarietan, komunitate osoak, gurpil-aulkia erabiltzen dutenak, Haurdun dauden emakumeak, haur-kotxeak dituzten familiak edo erosketak dituzten adinekoak erabili ahal izateko.\n3 metrorainoko altuera txikietarako diseinatutako plataformak dira, obra txikiak behar dituztenak, normalean errazak.\nFamilia bakarreko etxebizitzetan, bizilagunen komunitateetan eta abarretan, abiadura murritzeko igogailuak jartzea ezin hobea da.\nOhiko igogailuaren alternatiba hobeezina da enpresetan, ikastetxeetan, komunitate txikietan edo familia bakarreko etxebizitzetan hain zuzen ere. Ezaugarri teknikoek obra osagarria sinplifikatzen eta merkatzen dute, eta elektrizitate-kontsumoa etxetresna elektriko arrunt baten antzekoa da. Gauza bera gertatzen da mantentzeko behar den inbertsioarekin, urtean 3 berrikuspen baino ez baititu behar, ohikoa urtean 12 hilekoekin alderatuta.


DUBLIN ADULTOS IKASTRAVEL EUS - Step Travel\nDUBLIN ADULTOS IKASTRAVEL EUSStepTravel2019-03-06T15:04:41+02:00\nIngeles ikastaroa Dublinen\nIngeles ikastaroa Dublienen, Irlandan. Ostatu hartzea familia anfitrioien etxeetan, mantenu erdiko errejimenean eta banakako logelan.\nIkastaroa A1 – C1 mailetan emango da. Klaseek 50 minutuko iraunaldia dute eta gehienez 14 ikasle daude ikasgela bakoitzean.\nCORK – Dublín\nAUSTRALIA- Año Lingüístico\nIngeles ikastaroa Irlandan\nEgonaldia familia anfitrioien etxeetan\nLangunkoia izatearen reputazioak ez da Dublin ospetsuegin duen gauza bakarra, James Joycek bere obran bertako jendea eta hiria betikotu zituen eta hiriak literatura bizitzen eta arnasten jarraitzen du. Horregatik Unescok Hiri Literario titulua eman dio. Dublin “Black Stuff” (Guinness)aren, Kells liburuan eta Molly Malonen estatuaren hiria da. Irlako Georgiar aroko arkitektura politenaren hainbat adibide ikus ditzakegu bertan. Baina Dublinen ez da dena aspaldiko historia. Dublin oinez esploratzeko primerako hiria da. Merrion Squaren eta Iveagh Gardensen aurki ditzakegun parkeak, georgiar aroko arkitektura, South Williamns eta Dury kaleetan aurki ditzakegun kafetegietako terrazak, eta nola ez Temple Bar ahaztu gabe, tabernaz, pubez, galeriez, jatetxez beteriko gunea, baita Meeting House squeare zona ere. Hirira bista paregabeak dituzte zubi famatuak ere badaude: Ha´penny Bridge, Samuel Beckett Bridge eta O´Connell Bridge. Janari azoka animatuak, jatetxeak galtzadak eta kalezulo asko ere badaude. Beste hainabt lekuren artean honakoek bisita bat egitea merezi dute: Dublingo zoo zoragarria, XI. Mendeko Santisima Trinidad Katedrala , eta gaztelua besteak beste. Literatura gustuko baduzu, Joyce en obraren irakurketa bat entzun dezakezu Sweny´s Pharmacyn, Bram Atoker, Drakularen idazlea, non jaio zen eta non ikasi zuen ikusi edo literatura beste ikuspuntu batetik ikus Literary Pub Crawl bat eginaz. + INFO\nIkastaro guztietan maila azterketa, lehen egunean egiten den orientazio saioa eta ikastaro bukaeran banakako aurrerapen txostena dute barne. Klaseen 50 minutuko iraunaldia dute eta gehienez 14 ikasle egongo dira ikasgelako. Ikastaroak 5 maila ezberdinetan ematen dira: A1-C1. Gutxieneko adina 18 urte.\nSTANDARD COURSE: Ingeles orokorreko ikastaro honetan 20 klase emango dira astean. Helburua hizkuntza orokorrean hobetzea da. Hizkuntzaren arlo printzipalak praktikatzen zentratzen da: “ reading, writing, speaking eta listening”. Lehenengo saioan gramatikaren finkatzea eta hobetzea lantzen da eta baita hiztegia ere, eta bigarren saioan ahoskera lantzen da “fluency based”. Ordutegia 09:30etatik 13:10ra da, astelehenetik ostiralera.\nINTENSIVE COURSE: Astean 26 klase zeinetan ikastaro standard-a astean 2 arratsaldetan emango diren 6 klase gehigarrirekin konbinatzen den (14:00-16:45). Arratsaldeko klaseetarako aukera ezberdinak daude: “Fluency in English”, “business” eta IELTS azterketarako prestakuntza. Aukera hauek mailaren eta ikastaroaren daten arabera alda daitezke eta batzuetan aste kopuru minimo bat eska dezakete.\nGure Ikastetxean 25 urte baino gehiagoko esperientzia du eta hiri erdian dago, St Stephen´s Green-etik, Grafton Street zona komertzialetik oso gertu. Ikasleek liburutegira sartzeko eskubidea daukate, baina Internet multimedia zentrura ere. Ikasgelek arbel elektronikoak eta WiFia dituzte. Ikasleentzako kafetegia eta egongela ere badaude eraikuntza nagusian.\nIkastetxe honetan aiparria da ikaslearekiko duten hurbiltasuna eta baita irakasleen profesionaltasuna ere. Ikastetxeak hautazkoa den ekintza sozial eta kultural programa zabal bat ere eskaintzen du, baita asteburuetarako irteerak ere. Ikasleek interesatzen zaizkien horietan zuzenean izena eman beharko dute.\nIkataroaren prezioaren barne familia anfitrioien etxeetan ostatu hartzea dago, banakako logelan eta mantenu erdiko erregimenean (gosaria eta afaria). Familia hauek Dublin inguratzen duten bizitegi guneetan bizi dira.\nUnibertsitate egoitzatan eta partekatutako apartamentuetan ostatu hartzea eskatzeko aukera ere badago. (banakako logela, janaririk gabe eta sukalde partekatua), galde iezaguzu.\nA AUKERA: 1145€\nElegir opciones1 aste: 505€2 aste: 1010€3 aste: 1515€4 aste: 2020€5 aste: 2525€\n2019 datak eta preziok\nAstelehenero hasten da, hasiberriak izan ezik\nIkastaroa, ostatu hartzea eta aseguru poliza


Irekia Eusko Jaurlaritza - Gobierno Vasco :: Jaurlaritzak 2 milioi euro gehiago bideratu ditu Merkataritza Establezimenduak Berritzeko laguntzetara; 27 milioi euroko inbertsioa eragitea lortu du horrela 1.605 lokaletan (2013-10-22(e)ko Kontseiluan hartutako erabakia)\nJaurlaritzak 2 milioi euro gehiago bideratu…\nEusko Jaurlaritzak 2.011.750  gehiago bideratu ditu Merkataritza Establezimenduak Berritzeko (MEB) laguntzen programetara; horri esker, aurkeztutako eskaera guztiei erantzun die, eta 27.357.140 -ko inbertsioa eragitea lortu du. Berritzearen alde egindako apustu handia da hori uneotan.\nMerkataritza-establezimenduen laguntzek EAEko horrelako saltokiak berritu daitezen bultzatzea dute xede, baita horien kudeaketa-tresnak eta azpiegiturak hobetzea ere. Merkatarien erantzunaren gaineko balorazio oso positiboa egin du Jaurlaritzak; sektore horrek, beste behin ere, dinamismoa erakutsi du garaiotan, EAEko 1.605 saltokik parte hartu baitute programan.\nLokalak berritzeko 24.052.999  bideratu dira, eta 3.304.140  gehiago merkataritza-ekipamenduetara.\nLurraldeetan honela banatu dira diru-laguntzak:\nHiriburuei dagokienez, Bilbon 3.824.976  inbertituko dituzte 222 saltoki berritzeko, Donostian, 9.429.367,76  203 saltoki berritzeko, eta Gasteizen 1.914.778,3  134 merkataritza-establezimendutan.\n454.660  turismo enpresak berritzen laguntzeko\nTurismo-enpresak berritzeko laguntza-programara 454.660  gehiago bideratzea erabaki du Jaurlaritzak; aurrekontua 754.660,00 eurokoa izango da, beraz, aldeko diru-laguntza proposamena duten proiektuak barnean hartzeko.\nEuskadiko turismo-enpresen kalitatea eta lehiakortasuna hobetzea bilatzen du programak, hartarako teknologi berrietan, azpiegituretan edo irisgarritasun-programetan inbertsioak eginez, besteak beste.


Herri Ondarea :: Jenteak gustura ikusi prozesinoak\nEz da bardina prozesinoan Gran Viatik ibiltea edo Alde Zaharrean Bidebarrieta edo Korreo kaletik ibiltea. Jentea pozik ikusten da irudiak ikusten, eta ezpanak mobiduten; nabaritzen da errezetan dagozala edo, behintzat, gogoetak on egiten deutseela. Eta hori eurentzat, euren ahaleginarentzako saririk onena da: ikustea jentea egarri dagoala. Txarrik ez dau inork egiten. Berak daroazan hamar urteetan, behintzat, ez dau ikusi. Halako mozkorren bat agertu da inoiz Astelehen Santuko prozesinoan Gorte kalean, baina behin-edo. Jeneralean, beti errespetua erakutsi izan deutsee.


Anubis 3.0 Dani Fano\nBerriz ere, gure postontzira gehiagotan iristea nahiko genukeen sormen-lan horietako bat iritsi da: Dani Fano donostiarraren Anubis 3.0, arimaren pisatzea izenburuko komikia. Ikastolen elkartearen babespean eta Xabiroi sailaren barruan, Dani Fanok (Asisko Urmenetaren lankidetza bereziarekin) fikzio-zientziazko istorio bat dakarkigu gaur eguneko gizartearen ustelkeria salatzeko.\nGadu zaharra da komikiaren protagonista, urrutiko asteroide batean isolatua bizi den gizona, bere robota lagun bakarra duela. Halako batean, robotak Anubis 3.0 gizakien arimak pisatzeko makina aurkituko du eta Gadu zaharrak, robotaren kuriositatea ase nahiez, tresna bitxi horrekin erlazionatutako hainbat pasadizo kontatuko dizkio. Izan ere, Gadu Anubis 3.0 makinaren teknikaria izan baitzen gazte denboran. Laster, arimak pisatzeko makina negozio oparoa bihurtu zen eta arima-ziurtagiriak modan jarri zirenean, agiri faltsuak saltzeari ekin zioten. Ezer ez berria gizakioi buruz mintzo garenean: zenbat eta gehiago ordaindu, orduan eta arima handiagoa.\nHistorian ongi kokatu eta aurrekariak kontatu ondoren, Dani Fanok hainbat kasu partikular eta izen abizenak dituzten pertsonaiak aurkeztuko dizkigu Gadu Zaharraren ahotik: kirolariei legez kanpoko "edabe magikoak" ematen zizkien medikua, eskuin-muturreko kazetari aho beroa, bankuko langile leiala... Bai, zientzia-fikzioa aitzakia baino ez da gaur eguneko kontuez hausnarketa egiteko, gizakien ustelkeria salatzeko, neurri gabeko anbizioa edo, besterik gabe, koldarkeria.\nBadago ordea, errealitatearekin bat ez datorren kontu bat (eta ez da txikia). Izan ere, komiki honetan bere ordaina jasotzen dute arima ustelduek, errealitatean ez bezala (edo ez beti bederen). Badago pelikula yanki askoren antzera, etika zalantzagarria dutenak zigortzeko nahia, ikuspuntu kristau batetik begiratuta infernura eramatekoa, edo, besterik gabe, "izorrai, irabazita daukazu" esatekoa. Tamalez, geure munduan iruzur egiten dutenak irabazle izan ohi dira ere. Baina, besterik bada ere, barruko ezinegona "exorzizatzeko" balio badu, ongi etorria "bekatariei" patuak gordeta dien mendekuarekin gozatzea.\nNolanahi ere, gizakien handinahikeri edo miseriak oso ongi erretratatzen ditu Dani Fanok.\nBukatzeko, aipatuko dugu Anubis 3.0 komikiaren gidoia funtzioantzen duela, erritmoa duela eta ongi arilkatua daudela testuak eta azpi-istorio diferenteak. Marrazkiak zein koloreztatze lana ere bikaina dira.\nElectric Requiem, Biografia en cKritikak


haur hezkuntza lehen hezkuntza bigarren hezkuntza | Liburutegia\nhaur hezkuntza lehen hezkuntza bigarren hezkuntza\n12. ELKAR ILUSTRAZIO ETA IPUN LEHIAKETA\nPartehartzaileak: Haur Hezkuntza (HH) eta Lehen Hezkuntzako ikasle.\nPartehartzaileak: 1. eta 2. DBH ikasle.\nPartehartzaileak: 3. eta 4. DBH ikasle.\nLANAK NOIZ ETA NOLA ENTREGATU\nLan guztiak apirilaren 17a baino lehen aurkeztu beharko dira. Honako bide hauek daude ilustrazioa, ipuina, komikia edo bineta bidaltzeko:\nEdozein elkar liburu-dendetan utzi liteke.\nIlustrazio eta Ipuin lehiaketa; Euskal kulturgintza S.A- Portuetxe 88- 20018 Donostia helbidera bidali liteke.\nIlustrazioa eskaneatu edo ipuina postdata.elkar.eus atarira igoaz.\nPosted in LEHIAKETAK, LITERATURA | Tagged haur hezkuntza lehen hezkuntza bigarren hezkuntza